Tajne Akademskog parka: rimske terme, nemački bunker i prvi park “pod ključem” | Upoznaj Beograd\nTajne Akademskog parka: rimske terme, nemački bunker i prvi park “pod ključem”\nDanas smešten između brojnih institucija visokog obrazovanja, za svoja dva milenijuma postojanja Akademski park bio je sve i svašta – od rimskih termi, preko turskog groblja, pijace i bazena pa sve do mesta gde studenti između predavanja traže mesto da saberu misli.\nPored toga, ovaj park je i svojevrsni vremeplov na otvorenom kroz istoriju grada i mesto gde se stalno sureću novi i stari Beograđani.\nVreme kada su se Rimljani brčkali u parku\nDanas je malo poznato da čitav Beograd leži na toplim izvorima vode koji su u neka ranija vremena bili korišćeni za zagrevanje domova, ali i za uživanje. Ta ranija vremena odnose se na period rimske vladavine gradom pre skoro šesnaest vekova, kada su na ovom mestu postojale terme koje su igrale važnu ulogu u društvenom životu ondašnjeg Singidunuma. Kako su izgledale, danas možemo da vidimo na obližnjem Akademskom platou gde su još uvek vidljivi ostaci termi otkriveni (i donekle konzervirani) 1968. godine prilikom prirema za izgradnju zgrade Filozofskog fakulteta i komunalnog uređenja parka i okolnih ulica.\nŠta se dešavalo sa termama posle odlaska Rimljana, danas je malo poznato. Zna se da je ovaj deo grada bio u okviru Nemačkog Beograda tokom austrijske vladavine početkom XVIII veka. Smatra se i da se na području današnjeg Akademskog parka nalazilo strelište na kome su vojnici iz obližnje Beogradske tvrđave izvodili vojne vežbe.\nZa vreme turske vladavine tu se nalazilo mesto za molitvu i tursko groblje. O tome svedoče zapisi iz vremena kada je na ovom mestu bila pijaca, neko vreme nezgodno smeštena između izlomljenih kamenih ploča i zaboravljenih grobova, kao i iskopavanja iz dvadesetih godina XX veka kada je ovo prašnjavo polje pretvarano u današnji park.\nFoto: Wikipedia / Arhivska fotografija\nJedan vek Velike pijace\nDolaskom Beograda pod tursku vlast posle Drugog srpskog ustanka, varoš je polako pretvarana iz zapuštenog i prašnjavog gradića u mesto koje je vrvelo od života. Kako bi se uveo bar neki red u komunalni haos koji je vladao, 1824. srpska uprava grada naređuje je da se na ovom placu smesti pijaca. Treba napomenuti da je u to vreme Studentski trg još uvek bio periferija grada, na šta ukazuje činjenica da se na mestu Kolarca nalazila bara.\nBilo kako bilo, i pored prvobitnog negodovanja turske uprave, pijaca je osnovana i masa ljudi i životinja preselila se na pusto polje koje je više od veka važilo za centralnu gradsku pijacu – Veliku pijacu.\nPijaca je u ovom period više puta uređivana, uglavnom bezuspešno, pa čak i menjala ime. Od 1864. godine je bila poznata kao Pijaca svetog Andreje, da bi na pola bila prepolovljena trudom prvog beogradskog urbaniste Emilijana Josimovića 1869. godine. Josimović je imao ideju da se ovo pravo ruglo grada zameni prigodnim parkom, ali su gradski oci bili protiv. Postignut je dogovor kojim je deo pijace uređen kao park, a drug i dalje ostao vašarište. Tada su zasađene prve sadnice drveća, od kojih je jedan primerak sofore poživeo 120 godina i doživeo čast da dobije svoj spomenik.\nDolazak učenih otaca i studentarije\nPark koji je uredio Josimović dobio je svoj prvi ukras 1897. godine kada je u njemu postavljen spomenik Josifu Pančiću, rad vajara Đorđa Jovanovića. U to vreme park je bio poznat pod nazivom Pančićev park.\nKonačna tačka na haos Velike pijaca stavljena je 1926. godine kada je odlučeno da se pijaca i zaista izmesti. Naime, umesto aščinica i bakalnica koje su nekada okruživale pijacu, iznikli su savremeni hoteli, zgrade fakulteta i domovi uglednih Beograđana, izgrađena je i okretnica tramvaja i prvih autobusa. Nekadašnja periferija postala je urbani centar grada. U jednom takvom okruženju, pijaci sa problematičnom higijenom na kojoj se hrana prodavala na zemlji, gde su domaće životinje trčkale oko retkih tezgi i od same zore se odzvanjalo nadvikivanje prodavaca “brze hrane” i novina zaista nije bilo mesta.\nProjekat izgradnje novog, savremenog parka poveren je arhitekti Đorđu Kavaleskom, da bi masivna kovana ograda koja okružuje park bila postavljena dve godine kasnije. Zanimljivo je da je ova ograda, izgrađena u klasičnom stilu sa neobaroknim i rokoko elementima i po projektu Milutina Borisavljevića, koštala sedam puta više nego uređenje čitavog parka. Još jedan skandal o kome je brujala ondašnja beogradska varoš.\nPark je zamišljen tako da pored pluća Beograda (kako se navodi u jednom promo tekstu iz tridesetih godina), bude i mesto na kome će biti odana pošta najučenijim srpskim učenim ocima. Tako je 1914. godine postavljen spomenik Dositeju Obradoviću, delo Rudolfa Valdeca, da bi se ovom skupu 1994. godine priključio Jovan Cvijić, ovekovečen radom vajara Ota Loga.\nVremenom su počele da niču zgrade prvo Prirodno-matematičkog fakulteta (danas Hemijskog fakulteta), te Filozofskog fakulteta, čime je studentarija i zvanično preuzela ovaj park. Zbog toga se ovaj park nekada naziva i Univerzitetski park ili Studentski park.\nModernizacija parka i iznenađenje iz podzemlja\nIako u samom centru grada i okružen kulturnim svetom, park nije odoleo zubu vremena. Tome je doprinela činjenica da se ovde nalazi okretnica trola i autobusa koji su zamenili nekadašnji tramvaj. Život u parku odvijao se 24 sata dnevno, što je dovelo do toga da je u poslednjim decenijama sve više bio mesto koje se zaobilazi kada padne mrak.\nProjekat obnove parka započet početkom prve decenije XXI veka, donekle je rešio ovaj problem i park je posle decenija nebrige zablistao novim sjajem. Uređeno je i zeleno bogatstvo koje se ogleda u 21 vrsti drveća koje se nalaze na ovom relativno malom prostoru.\nIpak, sve ovo nije prošlo bez čuvenih beogradskih kontroverzi. Prva je vezana za odluku da se pristup parku ograniči, odnosno da se kapije obnovljenog parka zaključavaju svakog dana od ponoći do ranih jutarnjih sati. Jedni su se bunili, drugi su zdušno podržavali ovu odluku, a time je Akademski park postao prvi beogradski park “pod ključem”.\nDruga nas vraća u vreme nemačke okupacije za vreme Drugog svetskog rata. Naime, na mestu današnjeg dečjeg igrališta u parku, otkrivena je prostorija od oko 80 kvadrata u kojoj se nalazilo podzemno sklonište za nemačke vojnike koji su imali kasarnu u obližnjoj Glavnjači. Pored toga, u parku je tih godina iskopan veliki bazen koji je služio za gašenje vatre u okolnim zgradama u slučaju savezničkog bombardovanja. Još nekoliko godina posle rata u letnjim mesecima ovi bazeni su dopunjavani vodom i služili su kao privremena kupališta. Tako je u neku ruku zaokružen krug – od termalnih bazena do plivačkih bazena, ali je već šezdesetih godina ova praksa ukinuta.\nU prethodnim godinama najavljena je još jedna rekonstrukcija Studentskog trga i Univerzitetskog parka kojom je predviđena izgradnja podzemne garaže na ovom mestu, te pretvaranje okolnih ulica u pešačku zonu. A kakve će još tajne iz podzemlja Beograda biti otkrivene ovaj put, ostaje nam samo da maštamo…


Ljajić: Zakon o radu do kraja juna : Nadlanu.com\nObjavljeno 31. jan 2014. / 14:43:03\nPosle sastanka koji su on i prvi potpredsednik Vlade Srbije Aleksandar Vučić imali sa predsednicima Saveza samostalnih sindikata Srbije i UGS "Nezavisnost" potpredsednik vlade Rasim Ljajić je rekao da je formirana Radna grupa koja će od ponedeljka početi da radi na izradi Zakona o radu.\nLjajić je rekao da će se ta Radna grupa od ponedeljka baviti definisanjem da li je potrebno da se donese potpuno novi Zakon o radu ili da se radi na izmenama postojećeg i dodao da je utvrđen plan daljih aktivnosti.\n"Cilj nam je da do 1. maja bude izrađen nacrt Zakona o radu, a da do 30. maja bude sprovedena javna rasprava kako bi do 30. juna Zakon bio usvojen", rekao je Ljajić.\nOn je precizirao da je na današnjem sastanku dogovoreno da se isti sastav ubuduće sastaje jednom u 15 dana kako bi se pratila dinamika rada na Zakonu.\nLjaijć je poručio da je ovo početak novog socijalnog dijaloga koji će, kako se nada, rezultirati donošenjem Zakona koji će imati veliku podršku svih socijalnih partnera i naglasio da nema političke i opšte stabilnosti bez dogovora svih društvenih faktora, a to su i sindikati i poslodavci.\nOn je rekao da na sastanku nije bilo reči i predlozima zakona o stečaju i privatizaciji ali je istakao da je u vezi ta dva zakona procedura bitno zaobiđena budući da o njemu nije bilo reči na Socijalno-ekonomskom savetu i sami akteri nisu bili upoznati sa predloženim odredbama.\nLajić je rekao da bi bilo izgubljeno dosta vremena ako bi se čekalo formiranje nove vlade te da se zato organizovao ovaj sastanak kako bi se ranije krenulo u realizaciju planiranog posla.\nPredsednik Unije poslodavaca Nebojša Atanacković rekao je da su poslodavci zadovoljni time što su ponovo počeli razgovori u vezi Zakona o radu.\nOn je rekao da će ta organizacija dati pun dopirnos radu Radne grupe kako bi se načinio zakon koji će, kako je rekao, uvažiti stvarnost ali da bude okrenut i Evropi i potencijalnim investitorima, odnosno "koji će urediti svet rada i svet kapitala".\nAtanacković je rekao da sindikati i poslodavci nikada neće moći da imaju potpuno iste stavove ali da će sada pokušati da ih približe.\n"Insistiraćemo da Zakon o radu bude sličan zakonu koji važi u EU kako ne bi bili pronuđeni da ga posle menjamo u razgovorima sa predstavnicima EU", kazao je on.\nPredsednik SSSS Ljubisav Orbović rekao je da cilj povlačenja Zakona o radu nije bio da se zaustave reforme već da se dođe do što boljih i kvalitetnijih rešenja odnosno da se donese zakon koji će biti prihvatljiv za sve.\nOn je rekao da su sindikati spremni da sarađuju i da će svu energiju usmeriti da se dođe do što kvalitetnijih rešenja.\nOrbović je podsetio da prethodno rešenje nije bilo za sindikate prihvatljivo zato što ministarstvo privrede nije uvažilo njihove zahteve.\n"Nije bilo prihvatljivo za nas budući da nismo imali sa kim da pregovaramo", rekao je on.\nPredsednik UGS Nezavisnost Branislav Čanak je rekao da je današnji sastanak vrlo ohrabrujući budući da su se socijalni akteri dogovorili oko procedure.\n"Ovo nije niti ustupak poslodavcima niti sindikatima već racionalizacija nacionalnih ciljeva", rekao je Čanak.\nOn je ukazao da je u prethodnom periodu najveći problem predstavljao nedostatak procedure, a ona je danas praktično definisana i utvrđeni su ciljevi.\nradna gruparasim ljajićsastanakvlada srbijezakon o radu


Najnovije vesti za hashtag #učenici\nPregled povezanih vesti • Oznaka: #učenici\nNa kraju ipak sve bude u redu\nČlanovi dramske sekcije Ekonomske škole, sa svojim profesorima Jasminom Obrenić i Tatjanom Pajić, predstavili su publici delove romana „Sve je u redu", naše poznate spisateljice Jasminke Petrović. Program je održan 26. decembra u… [...]\nUčenici u centralnoj Srbiji još danas su u školskim klupama, a zatim odlaze na prvi deo zimskog raspusta i u školu se vraćaju posle Božića, 8. januara. U centralnoj Srbiji zimski raspust podeljen… [...]\nGrad Čačak raspisao je konkurs za dodelu finansijske podrške studentima i učenicima iz budžeta grada. Finansijska podrška studentima i učenicima obuhvata:1. studentsku i učeničku stipendiju koja se isplaćuje u 10 jednakih mesečnih rata u… [...]\nPoruke prijateljstva i humanosti učenika OŠ "Dragiša Mišović"\nUčenici i nastavnici osnovne škole "Dragiša Mišović" danas na Trgu u Čačku dele flajere sa porukama prijateljstva i humanosti. Nakon deljenja flajera na rolerima, učenici će izvesti koreografije, a sve u sklopu obeležavanja… [...]\nNagrađeni najbolji učenici u Gornjem Milanovcu\nU čast najuspešnijih učenika opštine Gornji Milanovac u školskoj 2018/2019. godini, predsednik opštine Dejan Кovačević upriličio je svečani prijem u velikoj sali Кulturnog centra, na kom su najboljima dodeljene prigodne nagrade. Predsednik opštine… [...]\nUčenici OŠ „Kralj Petar II“ iz Užica pobednici u edukativnoj robotici\nUčenici Osnovne škole „Kralj Petar II“ iz Užica pobednici su ovogodišnjeg školskog takmičenja na državnom nivou u edukativnoj robotici. Tročlana ekipa učenika ove škole predstavljaće državu Srbiju na Svetskom prvenstvu u robotici koje… [...]\nNajbolji osnovci otputovali za Soči\nNajbolji đaci osnovnih škola iz Čačka, Užica, Valjeva i Novog Pazara otputovali su u ruski grad Soči u okviru projekta razmene učenika. Ovo đačko putovanje deo je dogovora sa gradonačelnikom Sočija Anatoliй Nikolaevičem… [...]\nDva regionalna takmičenja učeničkih kompanija u Kragujevcu\nU Kragujevcu će se u sredu i četvrtak održati dva regionalna takmičenja učeničkih kompanija. Prvog dana, javnosti će se predstaviti učeničke kompanije jugozapadne Srbije, i to iz srednjih škola iz Arilja, Čačka, Guče,… [...]


EU finansira tehnologiju za zelenije aerodrome\n04. avgust 2014. 07:48:04\tPročitano 2578 puta\nMilioni Evropljana svakog leta sleću na aerodrome širom kontinenta na svom putu ka suncu i avanturi, a kako se broj putnika drastično povećava, tako rastu i troškovi održavanja aerodroma kao i negativni uticaji na životnu sredinu. Srbija je jedna od četiri evropske zemlje koja radi na novom sistemu uštede energije i stvaranja "zelenijeg" aerodroma, a koji EU podržava sa 2.6 miliona evra.\nDa li ste znali da kako aerodromi postaju veći, troše energije koliko i manji gradovi? Razmislite samo o sistemima za rasvetu, grejanje i klimatizaciju u ovim ogromnim transportnim čvorištima.\nStoga su evropski istraživači upotrebili fondove Evropske komisije kako bi razvili nove softverske i senzorne sisteme koji će za 20 procenata smanjiti emisiju ugljenika i energetske troškove na aerodromima. Probno testiranje sistema se odvija na rimskom Fjumičinu kao i na milanskom aerodromu Malpensa.\nNovi sistem, nazvan CASCADE, ovim će italijanskim aerodromima uštedeti najmanje 6.000 kilovat-sati godišnje, cifra jednaka emisiji 42.000 tona ugljen-dioksida odnosno 840.000 evra.\nPartneri u Nemačkoj, Italiji, Irskoj i Srbiji takođe rade na novom sistemu koji EU podržava sa 2,6 miliona evra.\nPodršku ovom projektu je dao i Međunarodni savet aerodroma za region Evrope, koji predstavlja preko 450 aerodoroma na našem kontinentu, što znači da ćemo od 2015. videti širu primenu novog sistema.\n"Senzori i brojila su ugrađeni u infrastrukturu aerodroma a podaci se šalju u centralnu bazu podataka”, objašnjava Nikola Reo, koordinator projekta CASCADE sa Fraunhofer Instituta za solarnu energiju u Frajburgu u Nemačkoj.\n“Inovativni softverski sistemi mogu da prepoznaju propuste poput ventilatora koji rade kada za tim nema potrebe, istovremenog hlađenja i grejanja, ili da kontrolišu greške i slično. Sistem zatim može predložiti korektivne mere zaposlenima na upravljanju energijom ili timovima zaduženim za održavanje, kao što su resetovanje komandi ili zamena pokvarenih detektora”, dodao je.\nOd italijanskih aerodroma ka ostatku Evrope\n"Uz pomoć znanja koje steknemo ovde, želimo da ista rešenja primenimo i na druge aerodrome”, rekao je Reo.\nPotpredsednica Evropske komisije Neli Kroes zadužena za Plan digitalizacije kaže da aerodromi moraju postati pametniji.\n"Zbog posla često putujem i verujem da apsolutno svi naši aerodromi moraju da postanu pametniji i zeleniji. Sistem CASCADE je dokaz da princip održivosti ne mora da košta čitavo bogatstvo te da nam zapravo može uštedeti novac”, rekla je.\nSistem CASCADE će dobiti i druge vidove primene, komentariše Nikola Reo: “Aerodromi su složeni. Do sada smo stekli veliko znanje o funkcionisanju ovih infrastruktura. Ovaj sistem se može primeniti i na druge tipove složenih objekata poput bolnica i banaka, ali se može prilagoditi i za jednostavnije sisteme.”\nPročitajte više o projektu CASCADE koji je dobio sredstva u sklopu sedmog okvirnog programa za istraživanje i tehnološki razvoj EU za period od 2007-2013. Novi program za istraživanje i inovacije EU Horizont 2020, sa budžetom od 80 milijardi evra predviđa još više tehnološkog napretka u narednih sedam godina (2014-2020).


Komentari na prijedlog budžeta Republike Srpske za 2007. godinu\nI pored značajnog povećanja budžeta Republike Srpske za 2007. godinu, u iznosu od 151,4 miliona KM, za socio-ekonomske politike koje mogu doprinijeti rješavanju najznačajnijih problema građana RS alocirana su minimalna sredstva.\nU cillju monitoringa procesa napretka domaćih vlasti na planiranju i implementaciji javnih politika koje su direktno povezane sa prioritetima definisanim u GROZD Građanskoj platformi za izbore 2006. godine, rezultati analize usklađenosti Prijedloga budžeta RS sa Građanskom platformom, koja je proizvedena od strane ALDI u.g. i Transparency International BiH ukazuje da je neto povećanje budžeta RS, u iznosu od 151,4 miliona KM, samo manjim dijelom prouzrokovano povećanjem izdvajanja na socio-ekonomska pitanja definisana Građanskom platformom, jer na ova pitanja otpada 57,5 miliona KM ukupnog neto povećanja budžeta RS za 2007. godinu.\nOvaj planirani iznos povećanja izdvajanja na socio-ekonomske politike definisane u Građanskoj platformi je nedovoljan za značajnije uticanje na rješavanje najvažnijih problema građana RS, jer izmedu ostalog:\n• U oblasti politika rada, pored alociranja dodatnih sredstava za poboljšanje socijalnog položaja nezaposlenih lica, dodatna sredstva za aktivne politike zapošljavanja u iznosu od 1,98 miliona KM nisu dovoljna za efikasan poticaj rastu zaposlenosti i plata, s obzirom na razmjere ovog problema u RS;\n• Dodatna sredstva za unaprijeđenje zdravstvene zaštite u iznosu od 2,9 miliona KM neće značajnije doprinijeti poboljšanju stanja u sistemu zdravstvene zaštite u Republici Srpskoj;\n• U oblasti socijalne politike planirana su nedopustivno mala sredstava za socijalnu zaštitu socijalno ugroženih građana. Smanjenje izdvajanja za socijalnu zaštitu siromašnih i socijalno ugroženih za čak 15,1 milion KM može dovesti do pogoršanja položaja siromašnih i socijalno ugroženih kategorija stanovništva i ukupne socijalne sigurnosti svih građana RS ;\n• Dodatna sredstva alocirana za politike unaprijeđenja položaja mladih, u iznosu od 0,46 miliona KM neće moći značajnije doprinijeti unaprijeđenju položaja mladih ljudi u RS;\n• Dodatna sredstva u iznosu od 18,48 miliona KM za sufinansiranje javnih preduzeća su u suprotnosti sa svim dosadašnjim preporukama da je hitno potrebno izvršiti privatizaciju pomenutih preduzeća, jer bi se time oslobodila značajna sredstva koja bi se mogla relocirati u socijalne programe;\n• Povećanje sredstava u predloženom budžetu za plate i naknade zaposlenim u iznosu od 26 miliona KM, obzirom na trend smanjenja ovih sredstava u 2006. u odnosu na 2005. godinu stvara još veće opterećenje proizvodnih djelatnosti. Ukoliko se radi o povećanju obima javne administracije to bi bilo direktno u suprotnosti sa preporukama (broj zaposlenih u administraciji je u ovom trenutku 4 puta veći od evropskog prosjeka);\n• Povećanje novčanih sredstava u iznosu od 3 miliona KM za potrebe MUP-a RS je pozitivan pomak, koji je još uvijek nedovoljan da bi se smisaonim programima i poboljšanjem materijalnog položaja zaposlenih (plate i nabavka opreme) poboljšalo stanje u oblasti borbe protiv korupcije i organizovanog kriminala;\n• Povećanje sredstava u iznosu od 20 miliona KM u oblasti obrazovanja na različitim nivoima približava RS implementaciji Bolonjskog procesa. Novac uložen u obrazovanje višestruko se vraća, zbog toga smatramo neopravdanim nepostojanje sredstava za stručno usavršavanje kadrova u školama i troškove takmičenja učenika.\nImajući u vidu trenutno najvažnije probleme građana i ciljeve postavljene u Građanskoj platformi, te uzimajući u obzir značajno povećanje kapaciteta Republike Srpske za rješavanje najvažnijih socio-ekonomskih problema građana, ALDI u.g. i Transparency International BiH uputili su pismo svim poslanicima u Narodnoj skupštini Republike Srpske sa preporukama koje, ukoliko ih poslanici prihvate, mogu doprinijeti znatno boljim rezultatima RS u unaprijeđenju životnog standarda svih građana Republike Srpske .


Saslušanje privedenog radnika "Jure" iz Rače, u Nišu radnici ponovo ispred fabrike\nFabrika Jura u Nišu\nRadnik korporacije "Jura" u Rači kod Kragujevca, Slaviša Pajović koji je u četvrtak priveden u policijsku stanicu u tom mestu, trebalo bi danas da bude saslušan u Osnovnom javnom tužilaštvu u Aranđelovcu, potvrđeno je za RSE u Osnovnom javnom tužilaštvu u Aranđelovcu.\n"Krivičnu prijavu za krivično delo izazivanje panike i nereda iz Čl. 343 KZ Policijska stanica u Rači će dostaviti ovom tužilaštvu u (petak) u 11 časova, za kada je i zakazano saslušanje osumnjičenog".\nU odgovoru Osnovnog javnog tužilaštva se navodi i da je Pajoviću dodeljen branilac po službenoj dužnosti i da će se saslušanje obaviti putem video poziva.\nPovodom Pajovićevog hapšenja, RSE je pokušavao da stupi u kontkat sa Nenadom Savkovićem, komandantom Štaba za vanredno stanje i predsednikom Opštine Rača, ali nam nije odgovarao na telefonske pozive i SMS poruke.\nPrema informacijama koje je sinoć objavila TV N1 Pajović je uhapšen nakon protesta manje grupe radnika Jure u trenutku dok se pripremao da da izjavu toj televiziji.\nPajović je pre toga sa manjom grupom zaposlenih u "Juri" održao protest zbog, kako navode očevici, uvođenja treće smene u proizvodnju.\nSporazumom postignutim u utorak između sindikata i menadžmenta fabrike Jura predviđen je rad u dve smene, kako bi se proizvodnja odvijala u skladu sa merama Kriznog štaba Vlade Srbije i nalogu epidemiologa iz Instituta za javno zdravlje u Kragujevcu.\nTim sporazumom, između ostalog, bilo je precizirano da u prvoj smeni radi 220, a u drugoj 200 radnika kako bi se u proizvodnom pogonu između radnika obezbedilo propisano odstojanje.\nU međuvremenu, kompanija je najavila da će organizovati rad u trećoj smeni i subotom.\nPovodom događaja u fabrici "Jura" u Rači, danas bi tu kompaniju trebalo da poseti ministar rada i socijalne politike, Zoran Đorđević ili neko od državnih sekretara tog ministarstva.\nRadnici „Jure“ u Nišu i danas odbili da uđu u fabriku\nA radnici „Jure“ u fabrici u gradu Nišu i danas su se okupili ispred ulaza u fabriku, tražeći od poslodavca da im omogući odsustvo sa posla u trajanju od dve nedelje kako bi izbegli opasnost od zaraze virusom korona nakon što je potvrđeno da su dvojica radnika zaraženi korona virusom.\nTo je drugi dan kako se radnici „Jure“ okupljaju ispred ulaza u fabriku u znak protesta zbog, kako su rekli, nepoštovanja mera Vlade Srbije za suzbijanje pandemije.\nRadnici tvrde da nemaju uslova za distancu od dva metra između sebe s obzirom na prirodu posla, odnosno na rad na proizvodnoj traci i da su primorani da stoje, kako kažu ”rame uz rame”. Radnici navode i da u organizovanom prevozu do i od posla moraju da koriste organizovan prevoz autobusima koji obično prevoze više ljudi nego što je preporučeno.\nRadnici odbijaju da uđu u fabriku, tvrdeći da nemaju uslova da se zdravstveno zaštite\nDeo radnika prihvatio ponudu rukovodstva\nKako RSE saznaje, jedan broj radnika je ipak odlučio da prihvati ponudu rukovodstva „Jure“ i da nastave rad uz uslov da im budu obezbeđeni sanitarni uslovi, dezinfekciona sredstva, maske i rukavice i da im se obezbedi adekvatan prevoz. Kako saznajemo, u fabrici je trenutno oko 60 radnika ali i dalje nema dovoljno ljudi da bi proizvodnja mogla da bude pokrenuta.\nEpidemiolozi Instituta za javno zdravlje u Nišu posetili su proizvodne pogone Jure i preporučili da, ukoliko se proizvodnja pokrene, u jednoj smeni bude najviše 100 ljudi.\nRadnici koji odbijaju da se vrate na posao zbog pandemije korona virusa, traže od poslodavca i da dezinfikuje halu tvrdeći da to nije učinjeno nakon što su se dvojica radnika razbolela.


Arhova - Zgrada Skupštine Srbije (Photo: L. Ramirez / VOA)\nDelegacija hrvatskog Sabora, koja je bila u prvoj zvaničnoj parlamentarnoj poseti Skupštini Srbije, prekinula je boravak u Beogradu i vratila se za Zagreb, nakon incidenta koji je napravio predsednik Srpske radikalne stranke i u Haškom tribunalu nedavno osuđeni ratni zločinac Vojislav Šešelj, koji je vređao gostujuću delegaciju u Skupštini i skrnavio istaknutu državnu zastavu Hrvatske.\nOdluci o prekidu posete je, kako je saopšteno, prethodio razgovor predsednika Vlade Hrvatske Andreja Plenkovića i predsednika hrvatskog Sabora Gordana Jandrokovića, koji je i predvodio delegaciju Sabora u Beogradu.\nDogovoreno je da se cela delegacija vrati u Hrvatsku i ona je napustila Ambasadu Hrvatske u Beogradu u 16 sati. Iz kancelarije predsednika Sabora saopšteno je da je delegacija odlučila da prekine posetu nakon incidenta koji je izazvao Šešelj u Skupštini Srbije.\nNajoštrije se osuđuje necivilizovan i neprihvatljiv čin Vojislava Šešelja, gaženje hrvatske zastave, nepoštovanje hrvatskih simbola i uvrede na račun članova hrvatske delegacije i drugog čoveka Republike Hrvatske, potvrdila je za regionalnu N1 televiziju portparolka hrvatske Vlade Sunčana Glavak.\n"Šešelj je na ulazu u Narodnu skupštinu ugledao hrvatsku zastavu, pritrčao je, oborio steg na beton, pokušao da iscepa zastavu, a onda su je on i poslanik Filip Stojanović gazili", navodi se u saopštenju Šešeljeve SRS.\nŠešelj je nakon toga ušao u skupštinsko predvorje, gde se nalazila delegacija hrvatskog Sabora, kojoj je Šešelj prišao i rekao da je "izgazio ustašku zastavu". Stranačko saopštenje završava se citatom vulgarnih psovki koje je Šešelj uputio državnoj delegaciji Hrvatske.\nPremijerka i predsednica Skupštine Srbije osudile incident\nPredsednica Vlade Srbije, Ana Brnabić, izjavila je povodom incidenta da takvo ponašanje ne predstavlja Srbiju i većinu njenih građana.\n"Nedvosmisleno, najoštrije osuđujem ponašanje Vojislava Šešelja. Pokušaj cepanja hrvatske ili bilo čije zastave ili državnih simbola i vređanje članova zvaničnih delegacija u poseti našoj zemlji nije ponašanje koje predstavlja Srbiju, vrednosti Vlade Srbije i većine naših građana", napisala je Brnabić.\nPredsednica Skupštine Srbije Maja Gojković takođe je najoštrije osudila ispad Šešelja, nazivajući ga "brutalnim pokušajem" ugrožavanja dostojanstva skupštine Srbije i delegacije Sabora Hrvatske.\n"Iskazano nepoštavanje prema državnim simbolima Hrvatske, čija se delegacija na čelu sa predsednikom Sabora Gordanom Jandrokovićem nalazi u prvoj istorijskoj poseti Srbiji, nedopustivo je i predstavlja uvredu i za srpski narod koji se diči tradicijom gostoprimstva", navela je ranije danas Gojković u saopštenju.\nJandroković je trebalo da danas posle sastanka u Skupštini prisustvuje otvaranju kancelarije Hrvatske privredne komore u Beogradu, a za četvrtak je bilo predviđeno da se sastane s predsednikom Aleksandrom Vučićem i premijerkom Anom Brnabić i da na kraju posete u Subotici razgovara s predstavnicima hrvatske zajednice.\nVučić: Jako loše za Srbiju\nPredsednik Srbije Aleksandar Vučić izjavio je da je incident u Skupštini veoma štetan za Srbiju i "loša poruka koju šaljemo kao narod".\nNevladina organizacija Žene u crnom saopštila je da je lider Srpske radikalne stranke Vojislav Šešelj ratni zločinac i da njegovi javni nastupi kojima širi mržnju, poziva na izvršenje krivičnih dela i preti, zahtevaju hitnu reakciju pravosudnih organa. "Zahtevamo od vlasti Srbije da hitno procesuiraju ratnog zločinca Vojislava Šešelja i da stanu na put njegovom destruktivnom delovanju", navodi se.\nDeo posete koji je uspeo da se održi, bio pozitivan\nPredsednik Sabora Gordan Jandroković izjavio je, pre incidenta, da je njegova poseta Beogradu nastavak političkog dijaloga između dve zemlje nakon nedavne posete predsednika Srbije Aleksandra Vučića Hrvatskoj.\nJandroković je u Skupštini Srbije, posle sastanka sa Majom Gojković, rekao da su razgovarali o parlamentarnoj saradnji, privrednim odnosima Srbije i Hrvatske, kao i o položaju nacionalnih manjina.\n"Svesni smo otvorenih pitanja iz prošlosti, svesni smo da ih moramo rešavati, ali to ne možemo da postignemo ako ne razgovaramo. Vrlo je bitno razgovarati, razmenjivati mišljenja, pa i razgovarati o onim temama oko kojih se ne slažemo. Zato sam ovde sada, bez obzira na kritike", rekao je Jandroković.\nPredsednik Sabora ocenio je da je susret predsednika dva parlamenta važan za produbljivanje saradnje Srbije i Hrvatske, navodeći da je on prvi predsednik Hrvatskog sabora koji je zvanično posetio Beograd.\nDve delegacije razgovarale su i o temama u vezi sa evropskim integracijama Srbije. Hrvatska je, poručio je Jandroković, zainteresovana za nastavak procesa proširenja EU, te da sve zemlje u regionu postanu punopravne članice EU i nudi pomoć Srbiji na tom putu.\nDeo razgovora dvoje predsednika parlamenta posvetili su i saradnji u vezi sa položajem manjina.


Obilaznica za Dan opštine? • Kovinac.rs - nezavisni informativni portal\nPosle četvrt veka od prve ideje i decenije od početka izgradnje, obilaznica oko Bavništa mogla bi već početkom jeseni da bude puštena u saobraćaj. Ovako kaže najnovija epizoda o saobraćajnici koju željno iščekuju meštani Bavaništa, ali i brojni vozači, a koja je juče osvnula u vestima RTSa.\nMirjana Savić iz pančevačkog preduzeća tvrdi da se čekalo sa osvetljavanjm kružnih tokova (na oba kraja obilaznice) i izgradnjom trafo stanice. U prilogu RTSa tvrdi se i ono o čemu se u lokalnoj javnosti duže vreme spekulisalo.\nPodsetimo, saobraćaj kroz najveće opštinsko selo u poslednjih nekoliko godina često je punio stupce crne hronike državnih medija. Poslednji put u leto 2015. kad je u sudaru kamiona i putničkog automobila, na pvoj krivini na ulaku iz pravca Kovina, stradalo tri osobe.\nS obzirom na pomenuti „tajmnig“ nije isključeno da željno iščekivana obilaznica bude puštena u promet 4.oktobra na Dan opštine.\nIzveštaj o merenju buke Zavoda za javno zdravlje- Najbučnije ispred Opštine\n15. decembra 2018. n.budisavljevic\n30. novembra 2018. n.budisavljevic\nKako su bavništanski Romi nadničenje u selu zamenili unosnim prosjačenjem u Italiji “Pisali su mi...


Sajam francuskih univerziteta sutra u Beogradu - Nova ekonomija\nSajam francuskih univerziteta sutra u...\nFrancuski instituti iz zemalja Zapadnog Balkana sutra organizuju deseti po redu putujući studentski sajam, tokom kog će mladi imati priliku da dobiju precizne informacije o mogućnostima studiranja u Francuskoj i o načinima za finansiranje svoje mobilnosti.\nSajam u Rektoratu Univerziteta u Beogradu će u 10.00 časova otvoriti ambasador Francuske u Srbiji Žan Luj Falkoni i Milica Vinaver, direktorka Frankofonog centra za univerzitetsku uspešnost. Sajam će u četvrtak, 24. oktobra, biti održan na Filozofskom fakultetu Univerziteta u Novom Sadu.\nTom prilikom studenti će imati priliku da se neposredno sretnu sa predstavnicima francuskih univerziteta i najprestižnijih škola, kao i predstavnicima Frankofone univerzitetske agencije (AUF), Fonda za mlade talente Ministarstva omladine i sporta Srbije, Centra za razvoj karijere i savetovanje studenata Univerziteta u Beogradu i programa Fondacije Tempus i Erasmus +.\n„Svake godine, broj srpskih studenata koji se upisuju u francuske visokoobrazovne ustanove raste: u univerzitetskoj 2018/2019. godini bilo ih je oko 800, a preko 50 njih imalo je stipendiju Vlade Francuske, dok je 19 srpskih istraživača takođe imalo pomoć za mobilnost za rad na razvijanju istraživačkih projekata sa francuskim timovima", navodi se u saopštenju organizatora.\nU skladu sa novom nacionalnom strategijom pod nazivom „Dobodošli u Francusku / Odaberite Francusku", obrazovne institucije i srodne organizacije iz te države će se truditi da ojačaju položaj Francuske kao privilegovane destinacije za visoko obrazovanje kampanjom koja u Srbiji počinje na jesen 2019. godine.\nPovodom „Putujućeg studentskog sajma", Ambasada Francuske i Francuski institut u Srbiji pokreću novi konkurs za dodelu stipendija za Master 2 i doktorate u komentorstvu za univerzitetsku 2020/2021. godinu.\nKonkurs će biti otvoren do 16. marta 2020, a stipendije su namenjene onima koji imaju visok nivo francuskog i/ili engleskog jezika, odličan akademski profil, a dodeljuju se za sve oblasti i studijske programe u Francuskoj.\nPola građana zadovoljno radom lokalnih samouprava


Bel Medic – Opšta bolnica i dom zdravlja – Beoclick\nBel Medic Opšta bolnica, već 21 godinu je posvećena lečenju i dece i odraslih, prva je privatna bolnica u Srbiji akreditovana prema najvišim evropskim standardima kvaliteta (ISQua). Pruža najkvalitetniju i brzu medicinsku pomoć celoj porodici, 24 sata dnevno, 365 dana u godini. Nalazi se na tri lokacije u Beogradu i u svom sastavu ima Opštu bolnicu, ambulantno-poliklinički deo i Dom zdravlja.\nBel Medic je danas bolnički sistem sa kompletnom modernom dijagnostikom, dve operacione sale, intenzivnom negom i komfornim bolničkim apartmanima – o čijoj sigurnosti i kvalitetu svedoči ne samo akreditacija na maksimalnih 7 godina, već i sertifikat o upravljanju kvalitetom prema najvišim međunarodnim standardima ISO 9001:2008.\nBel Medic je na ovaj način stekao poverenje od oko 200.000 pacijenata iz zemlje i inostranstva, što pojedinaca, što korporativnih klijenata, i dobio niz nagrada kojima je zajednički imenitelj “najbolje iz Srbije”.\nPregledi lekara svih specijalnosti i stomatologa za decu i odrasle\nMagnetnu rezonancu 1.5T\nLaparoskopski i “otvoreni” hirurški i ginekološki zahvati\nMinimalno invazivne operacije hemoroida (THD, laser) i vena (laser)\nOperacije šake, stopala, kuka i artroskopija\nEndoskopske operacije diskushernije\nKoste Jovanovića 87, 11000 Voždovac


Novi Sad, 5. jun 2019 - Danas je održana 15. sednica Pokrajinskog socijalno – ekonomskog saveta, kojom je predsedavao potpredsednik Pokrajinske vlade i pokrajinski sekretar za privredu i turizam, Ivan Đoković. Na trećoj tačci dnevnog reda jednoglasno je izabran novi predsedavajući, na mandat od godinu dana, član Pokrajinskog odbora Ujedinjenh granskih sindikata ,,Nezavisnost“, Milojica Živković.\nNa današnjoj sednici predstavljen je materijal Privredne komore Vojvodine, u vidu detaljnog, aktuelnog prikaza, statistike i privrednih kretanja u svim oblastima privrede u Vojvodini, za period od januara do marta tekuće godine. Istaknuto je da je evidentiran rast bruto domaćeg proizvoda, prevashodno zahvaljujući sektoru građevinarstva i uslužnih sektora, a prema podacima Republičkog zavoda za statistiku i Narodne banke Srbije. Prema stopi rasta industrijske proizvodnje prednjači Severnobački okrug, dok je Južnobanatski u značajnom deficitu.\nZnačajni podaci se tiču uvoza i izvoza u okviru prvog kvarlata ove godine, te tako u ukupnom izvozu AP Vojvodine, najznačajnije učešće ima oblast proizvodnje motornih vozila i prikolica (13 odsto od ukupnog izvoza), potom slede proizvodnja prehrambenih proizvoda (12 odsto) i poljoprivredna proizvodnja, lov i uslužne delatnosti (11,3 odsto). Sa druge strane, u ukupnom uvozu AP Vojvodine, prednjači oblast eksploatacije sirove nafte (21 odsto od ukupnog uvoza), kao i proizvodnja hemikalija i hemijskih proizvoda sa u proseku oko 9 odsto. Takođe, na pokrajinskom nivou, u poređenju sa istim prošlogodišnjim periodom, prosečne neto zarade su povećane, pri čemu je najveći rast prosečnih zarada bez poreza i doprinosa evidentiran u sektoru rudarstva, sa čak 41,5 odsto.\nU Vojvodini je evvidentirano i smanjenje nezaposlenosti od 10,1 odsto, odnosno 13.320 lica manje na evidenciji NSZ-a. Na osnovu strukture zaposlenih, 78,9 odsto su zaposleni kod pravnih lica, 17,2 odsto su preduzetnici i lica zaposlena kod njih, a svega 3,9 odsto su registrovani poljoprivredni proizvođači.\nBolji fiskalni rezultat u protekloj godini na republičkom nivou, ostvaren je zahvaljujući boljoj naplati prihoda, tačnije ostvaren je opšti fiskalni suficit u posmatranom periodu u iznosu od 53,6 odsto BDP-a. Poslednja analiza o obimu sive ekonomije u Srbiji, koju je sproveo NALED, pokazuje da je on smanjen u prethodnih pet godina među registrovanim fimarama za 6 odsto. Opšti cilj u borbi protiv sive ekonomije jeste efikasniji nadzor nad njenim tokovima, bolji razrez i naplata poreza unapređenjem rada Poreske uprave, fer konkurencija, smanjenje administrativnih i parafiskalnih nameta, te podizanje svesti građana o značaju njenog suzbijanja na ukupnu privredu.\nĐoković je istakao da je položaj preduzetnika u Srbiji nezavidan uz velike namete, te da ne postoje odgovarajuće stimulativne mere. Ipak, mora se konstatovati da je država nizom mera koje je preduzela podržala preduzetništvo i u određenom procentu ih rasteretila i dovela do nivoa održivosti, ne zanemarujući socijalne, zdravstvene, kulturne i obrazovne sfere društva. On je dodao da su evidentni pomaci u faktičkoj realnosti, nezavisno od same statistike. Đoković je rekao i da je važna činjenica da je izabran i nov predsednik Unije poslodavaca Vojvodine, Vladimir Lalošević, mladi privrednik koji vodi uspešnu kompaniju u sektoru IKT-a.\nČlanovi PSES-a su razmatrali pitanje novih nameta za privredu usled primene Zakona o smanjenju rizika od katastrofa i upravljanju vanrednim situacijama, na koje je ukazala Unija poslodavaca Vojvodine. Novine u Zakonu se odnose, između ostalog, na izradu novih dokumenata - Procene rizika od katastrofa i Plana zaštite i spasavanja. Prema informacijama licenciranih lica naplaćuju se visoki iznosi za izradu ovih dokumenata, a na cenu utiče i broj zaposlenih kod privrednog društva.\nDefinisano je da procenu rizika izrađuju pravna lica koja upravljaju poslovnim, trgovačkim, sportskim, ugostiteljskim i smeštajnim objektima i objektima za razonodu koji mogu da prime više od 100 osoba. Ako objekat služi za boravak dece do 14 godina onda nema odredbe o broju osoba za koje je namenjen, i takvi prostori moraju imati procenu rizika. Istaknute su dve preporuke, prva je da planovi budu sveobuhvatniji i izađeni od strane jedinica lokalnih samouprava, dok je druga da se privrednim subjektima omogući sufinansiranje ove obaveze od strane adekvatnih nivoa vlasti.\nPonovljena je inicijativa Sindikata zaposlenih u komunalno-stambenoj delatnosti Vojvodine za izmenu Zakona o budžetskom sistemu i Zakona o privremenom uređivanju osnovica za obračun plata, odnosno zarada i drugih stalnih primanja kod korisnika javnih sredstava, u smislu izuzimanja njihove primene na javna komunalna preduzeća, odnosno javna preduzeća kojima je osnivač jedinica lokalne samouprave. Jednoglasno je usvojen predlog da se PSES-u pripremi detaljna analiza stanja u ovom sektoru, sperovođenjem sveobuhvatne ankete, kako bi se blagovremeno reagovalo ka republičkom SES-u. Pored osnovnih podataka, neophodno je spoznati i migracije stručnog kadra iz komunalnih preduzeća u Vojvodini, u protekle tri godine, sa posebnim osvrtom na kvalitet usluga i statusno pitanje.\nĐoković je naposletku naglasio da će svi akteri ovog procesa imati punu logističku, i stručnu podršku Pokrajinskog sekretarijata za privredu i turizam.


Britanski list: Specijalna jedinica tenk-robota novo pojačanje u ruskoj armiji /video/ - 11.04.2021, Sputnik Srbija\nBritanski list: Specijalna jedinica tenk-robota novo pojačanje u ruskoj armiji /video/\nU ruskoj vojci će se uskoro pojaviti specijalna jedinica tenkovskih robota, piše britanski list „Dejli mejl“. 11.04.2021, Sputnik Srbija\n10:51 11.04.2021 (Osveženo: 11:10 11.04.2021)\n© Foto : Rosoboronexport Višenamenski robotski sistem "Uran 9"\nU ruskoj vojci će se uskoro pojaviti specijalna jedinica tenkovskih robota, piše britanski list „Dejli mejl“.\nPrema pisanju lista, jedinica će biti opremljena sa 20 udarnih robota.\nS tim u vezi, Ministarstvo odbrane Rusije saopštilo je ranije da će u bliskoj budućnosti u vojno-istraživačkom centru biti razrađeni oblici njene upotrebe.\nU članku „Dejli mejla“ opisani su različiti modeli borbenih bespilotnih vozila, uključujući „Uran-9“, a takođe su prikazani snimci njihovog rada tokom testiranja. Čitaoci su aktivno komentarisali članak.\n„Rusija troši na odbranu manje od 70 milijardi dolara, NATO preko 1,3 biliona, a čini se da Rusija ima bolji rezultat za tu sumu novca“, napisao je korisnik mike1450.\n„Verovatno radi kao automatsko punjenje na T-72! Rusija je uvek stavljala akcenat na automatizaciju, pritom je otkrila da ona ne funkcioniše dobro kao čovek!“, napisao je mickeej.\nKorisnik Comite Espartaco smatra da je pogrešno smatrati da u ratu sve zavisi od tehnologija i da je tehnološka prednost samo deo pitanja pobede.\n„Ako se njima upravlja na daljinu, mora postojati neki oblik telemetrije za njihovo upravljanje, najverovatnije pomoću radio-signala. Pitam se koliko bi bilo realno da se onesposobi zvuk ili da se bar ometaju ti signali?“, pita se All_Hope_Is_Gone.


Mobilni autobus za vakcinaciju danas ispred TC „Big” u Rakovici| Grad Beograd\nMobilni autobus za vakcinaciju danas ispred TC „Big” u Rakovici\nPrvi mobilni autobus za vakcinaciju u Srbiji biće svakog dana na drugoj lokaciji. U petak smo krenuli iz Obrenovca, juče smo bili na Adi Ciganliji, a danas smo u Rakovici ispred Tržnog centra „Big”, izjavila je gradska sekretarka za socijalnu zaštitu Nataša Stanisavljević.\nPrema njenim rečima, mobilni autobus će biti od 10 do 17 časova na ovom mestu gde vlada veliko interesovanje za vakcinaciju. Građanima je na raspolaganju „sinofarm” vakcina.\n– Ovim autobusom možemo stići do svakog mesta, svakog sela u Beogradu, svakog čoveka koji želi da se vakciniše. Juče se na Adi Ciganliji vakcinisalo više od 114 osoba, uglavnom mlađe populacije. Ljudi koji su došli da uživaju u prirodi i videli ovaj autobus, nisu mogli da veruju da tako nešto postoji. Mi smo jedinstveni u ovom delu Evrope kada su u pitanju ove inovacije, čime pokazujemo da brinemo o ljudima. Želimo da punktovi za vakcinaciju budu dostupni jer imunizacijom jedino možemo da pobedimo ovaj virus – rekla je Stanisavljevićeva.\nOna je podsetila da je Republika Srbija zahvaljujući predsedniku Aleksandru Vučiću obezbedila dovoljan broj vakcina.\n– Ovo je autobus GSP-a koji je prema preporukama i standardima Gradskog zavoda za javno zdravlje preuređen u punkt za vakcinaciju. Ovde uvek može da radi lekarska ekipa kao na bilo kom mestu gde se vakcinacija već obavlja. Imamo delove gde se vrši prijavljivanje, lekarski pregled, sama vakcinacija, a na kraju ispred autobusa obezbeđen je deo u vidu čekaonice gde osoba treba da sačeka određeno vreme posle vakcinacije. Pored toga, u autobusu je obezbeđen protok vode i frižideri koji se napajaju putem agregata, čime se omogućava bezbednost vakcina – rekla je Nataša Stanisavljević.\nOna je najavila da će se ovaj autobus svakog vikenda naći na nekoj pešačkoj zoni, sutra će biti u opštini Barajevo, prekosutra u Lazarevcu.\nPredsednik opštine Rakovica Miloš Simić pozvao je ovom prilikom sve građane Rakovice i Beograda da dođu i da se vakcinišu, kako bi zajedno pobedili ovaj virus.


Kiosk.ba - Policija traži pomoć građana u pronalasku osumnjičenog za ubistvo u Zenici\nMinistarstvo unutrašnjih poslova Zeničko-dobojskog kantona danas je od građana zatražilo pomoć u pronalasku izvršioca krivičnog djela ubistva.\nNaime, danas je oko 09.30 sati u Zenici, u ulici Nikole Tesle, nepoznata osoba, upotrebom hladnog oružja, nanijela povrede osobi inicijala O.R. (1957) iz Zenice, a koja je od posljedica zadobijenih povreda i preminula na mjestu izvršenja krivičnog djela.\nPolicija je izvršila uviđaj, a poduzete su i intenzivne operativne aktivnosti na otkrivanju i hapšenju osobe u bjekstvu, koja je nanijela smrtonosne povrede O.R.\nPrema dosad prikupljenim saznanjima, postoje osnovi sumnje da se u vezu sa izvršenjem krivičnog djela "ubistvo" može dovesti osoba Caner (Fuat) Taylan, državljanin Republike Turske, sa prebivalištem u Zenici.\nSektor kriminalističke policije je dobio saglasnost dežurnog tužioca Kantonalnog tužilaštva ZDK za javno objavljivanje fotografije osobe, sa ciljem njenog pronalaska.\nStoga apeluju na građane da ukoliko raspolažu bilo kakvim informacijama koje mogu pomoći u pronalasku i lociranju osobe, da o tome odmah obavijeste najbližu policijsku stanicu besplatnim pozivom na telefonski broj 122 ili na broj 032/449-250 u Operativnom centru Uprave policije Ministarstva unutrašnjih poslova Zeničko-dobojskog kantona.\nU poslijepodnevnim satima, u istoj ulici, u dvorištu privatne kuće, pronađeno je još jedno beživotno tijelo muške osobe, koje se prema operativnim saznanjima može dovesti u vezu sa navedenim krivičnim djelom i osumnjičenom osobom.\nSve aktivnosti se poduzimaju u saradnji sa drugim policijskim agencijama u BiH, kao i Obavještajno-sigurnosnom agencijom BiH, saopćeno je iz MU ZDK.\nOd danas i zvanično: Schmidt kandidat Njemačke za novog visokog predstavnika u BiH


Novi Pazar i dalje bez obolelih, pojačana javna higijena gradskog jezgra - IndeksOnline.rs\nNaslovna COVID-19 Novi Pazar i dalje bez obolelih, pojačana javna higijena gradskog jezgra\nNovi Pazar i dalje bez obolelih, pojačana javna higijena gradskog jezgra\nNOVI PAZAR – Nema potvrđenih slučajeva obolelih u Novom Pazaru, bilo da je to klinički ili mikrobiološki dokazano, saopšteno je na jutros održanoj sednici Gradskog štaba za vanredne situacije.\n“Kontaktirali smo preko 500 lica koja se nalaze pod produženim kućnim nadzorom. Strategija je da takve osobe što više držimo izvan zdravstvenog sistema. Kod ljudi koji se jave sa nekim od simptoma sličnim gripu a gde iole postoji sumnja da se radi o mogućnosti infekcije korona virusom, uzimaju se brisevi grla i nosa i taj uzorak šaljemo referentnoj laboratoriji. Za svih 13 uzoraka, uključujući i momka koji je imao kontakt sa obolelom devojkom iz Sjenice, smo dobili izveštaj i svi su negativni”, rekao je direktor Zavoda za javno zdravlje, i član Štaba, dr Šefadil Spahić, apelujući na Novopazarce da kretanje i izlazak iz domova svedu na neophodni minimum. ”\nU trećoj i četvrtoj nedelji se očekuje povećan broj registrovanih slučajeva i najvažnije za nas je da se, pravilnom preventivom, spreči pojava velikog broja obolelih, što komplikuje funkcionisanje zdravstvenog sistema”, rekao je dr Spahić.\n“Apelujem na ljude da ostanu u svojim kućama i da u eventualnoj komunikaciji po svaku cenu izbegnu direktan kontakt, odnosno pozdravljanje”, poručio je direktor Zavoda za javno zdravlje, dr Šefadil Spahić. Imajući u vidu da je koncentracija ljudi najveća u užem gradskom jezgru, u pešačkoj zoni, Gradski štab za vanredne situacije usvojio je zaključak koji će sprovoditi zaposleni u JP “Čistoća”.\n“Dat je nalog da se vrši celodnevno održavanje higijene, i za to će imati na raspolaganju neophodnu cisternu. U saradnji sa Policijskim upravom, u užem gradskom jezgru biće organizovane patrole, koje će usmeravati ljude i smanjivati gužve na javnim mestima, a sve u svrhu sprečavanja širenja zaraze. Još veću pažnju posvetićemo aktivnostima Call centra, za pomoć licima starijim od 65 godina. Volonterima će biti obezbeđena sredstva za gorivo, da bi što efikasnije obavljali svoj posao,” rekao je član Štaba i načelnik GU Džemil Divanefendić.\nPrethodni tekstŠvajcarska ima veću stopu infekcije od Italije\nSledeći tekstNOVI PAZAR: Volonteri vredno rade na dezinfekciji zgrada


DAReC | Izveštaj o realizaciji Dunavske Zimske Škole 2016\nIzveštaj o realizaciji Dunavske Zimske Škole 2016\nDunavska zimska škola održana je na Andrevlju i u Novom Sadu u periodu od 16. do 21. marta 2016. godine. Tokom 6 dana, 25 mladih iz 12 zemalja Dunavskog regiona učestvovalo je u interdisciplinarnoj školi koja je obuhvatila aktuelne teme vezane za ovaj Region. Pored toga, polaznici su imali prilike da upoznaju i kulturno-istorijske spomenike i znamenitosti Novog Sada, uživaju u lepotama Fruške gore, međusobno se upoznaju i druže.\nTokom Dunavske zimske škole održano je 18 predavanja, organizovan je obilazak Novog Sada, Petrovaradinske tvrđave i katakombi. Učesnici su imali priliku prošetaju Univerzitetskim kampusom, dok su pojedina predavanja bila održana i na Filozofskom fakultetu, Univerzitet u Novom Sadu i Fakultetu tehničkih nauka, Univerzitet u Novom Sadu. Pored toga, polaznici su posetili i Laboratoriju za monitoring deponija, otpadnih voda i vazduha na Departmanu za inženjerstvo zaštite životne sredine i zaštite na radu Fakulteta tehničkih nauka, Univerzitet u Novom Sadu.\nUčesnici škole bili su mladi istraživači, studenti master i doktorskih studija, kao i postdoktoranti sa različitih univerziteta Dunavskog regiona. Pored nacionalne raznolikosti, kvalitetu škole doprineli su i različito obrazovno i profesionalno usmerenje učesnika, što je omogućilo da diskusije nakon predavanja otvore mnoga pitanja za dalja istraživanja. Predavanja su pokrila najrazličitije teme - od podvodne arheologije, preko socio-ekonomskih pitanja koja povezuju zemlje Dunavskog regiona, energetske efikasnosti, mobilnosti studenata, kao i probleme odliva mozgova na ovim prostorima. Održana su i predavanja o istraživačkoj stanici Petnica i Evropskoj Dunavskoj akademiji iz Ulma koja je inače bila glavni partner u realizaciji Projekta. Eminentni predavači su se potrudili da teme koje su predstavljali budu aktuelne i interesantne. Uz to je dosta vremena ostavljano za diskusiju. Nakon predavanja učesnici su kroz grupni rad, uz pomoć mentora, razvijali svoje projektne ideje na različite teme od značaja za Dunavski region.\nPrilikom osmišljavanja programa škole, organizacioni odbor Centra za istraživanje Dunavskog regiona je imao za cilj da obuhvati što veći broj interesantnih i aktuelnih tema, ali paralelno radi i na umrežavanju učesnika, radi otvaranja mogućnosti za partnerstva u oblasti naučnih istraživanja i omladinskih projekata. U koncipiranju programa škole značajna pomoć i podrška dobijena je od Centra za istorijska istraživanja Filozofskog fakulteta, Univerzitet u Novom Sadu. Posredni ciljevi Dunavske zimske škole svakako su bili promocija Novog Sada, Fruške gore i njihovih turističkh potencijala, kulturne i istorijske baštine ovih krajeva, kao i afirmisanje evropskih i regionalnih vrednosti.\nMotivacija učesnika, koja je utvrđena detaljnom analizom aplikacionih formulara, se podudarala sa ciljevima koje je organizacioni odbor sebi postavio prilikom organizacije Škole. Kao važne motivacione činioce za učešće, polaznici su navodili interakciju sa mladim ljudima sličnih profila iz regiona, što su videli kao priliku za razmenjivanje mišljenja i pronalaženje novih i boljih načina za rešavanje problema u lokalnim sredinama. Takođe, Škola je bila i odlična prilika za unapređivanje saradnje između omladinskih i drugih nevladinih organizacija u Dunavskom regionu. Neki od učesnika su već bili upoznati sa određenim strateškim dokumentima kao što je Dunavska strategija, i želeli su da saznaju više o mogućnostima za uključivanje mladih u njene programe kroz različite radionice, treninge, organizacije civilnog društva i omladinske razmene. Analizom evaluacionih formulara, utvrđeno je da su očekivanja učesnika u potpunosti ispunjena. Oni su bili izuzetno zadovoljni kvalitetom predavanja, aktuelnošću odabranih tema, njihovoj primenljivosti i mogućnostima za dalja razmišljanja i diskusije. Pored ovoga, učesnici su bili zadovoljni i radom članova organizacionog tima, smeštajem u kongresnom centru Ceptor na Andrevlju, na Fruškoj gori. U svojim evaluacionim formularima polaznici su naglasili zadovoljstvo zbog ostvarenog umrežavanja i mogućnosti za dalju međusobnu saradnju. Naročito prijatno iskustvo za njih je bilo interkulturalno veče, gde su kroz neformalne prezentacije i degustaciju lokalnih specijaliteta, običaja i tradicionalnih nošnji imali prilike da bolje upoznaju karakteristike zemalja Dunavskog regiona. Organizovana poseta Novom Sadu i Petrovaradinskoj tvrđavi, pokazala se kao odličan izbor tokom vremena predviđenog za razgledanje i odmor.\nŽelju za učešćem na Danube Summer School 2016 izrazilo je 86% učesnika.


SRBIJA NA NOGAMA: Traži se krivac koji je dozvolio da Srbija postane najveća deponije Evrope! - Dnevni.rs\n„Postoji informacija da je taj otpad skriven na 90 lokacija širom Srbije, ali mislim da smo na dobrom putu da te lokacije otkrijemo. Zamislite koliko tu potencijalnih opasnosti ima.\nKrajnje je vreme da u Srbiji svi počnu da shvataju da je najveći zločin upravo zločin prema prirodi i zdravlju stanovništva“, kazao je za medije ministar Goran Trivan.\nAngažovana i BIA\nJoš se ne zna precizno koliko je otpada smešteno na parceli bivše fabrike Hemijske industrije Novi Sad koju je zakupila firma Step trans.\n„Na jednoj lokaciji je bilo 1.080 tona, na drugoj je bilo oko 300 tona, dok je na trećoj lokaciji postojao skriveni podzemni rezervoar sa devet podzemnih otvora u koji ne znamo koliko je moglo da stane otpada jer je taj podzemni rezervoar radio po principu spojenih sudova.\nViše od 1.500 tona opasnog otpada uskladištenog kod Novog Sada je ogromna količina, pogotovo ako se uporedi sa 25 tona nađenih nedavno kod Obrenovca“, izjavio je Vladimir Galić, pokrajinski sekretar za zaštitu životne sredine.\nMinistar Trivan, koji je sve do slučaja u Obrenovcu bio najmenje prisutan član Vlade Srbije u javnosti, sada upozorava da se mora raditi na podizanju svesti o značaju zaštite životne sredine.\n„Srbija je prilično zagađena na različite načine, a jedan od najvećih problema je upravo opasan otpad. Ukoliko uzmete u obzir da su opasne materije najčešće kancerogene, onda ne treba da se pitamo odakle toliko kancerogenih oboljenja i steriliteta.\nPitanje ekološke bezbednosti je pitanje zdravlja nacije“, upozorio je Trivan.\nDa bi se ušlo u trag opasnom otrovnom otpadu, kojeg po svemu sudeći ima širom Srbije, nadležni su bili primorani da angažuju Bezbedosno-informativnu agenciju (BIA).\nU Vojvodini, nadležni sekretarijat raspolaže sa svega 12 inspektora koji se bave ovim problemom, od kojih su samo njih trojica zaduženi za teritoriju Novog Sada.\n„Mi imamo kapaciteta da uradimo šest kontrola u toku meseca, više fizički ne možemo da postignemo. Potrebno je povećati inspektorski nadzor, ali je pitanje da li imamo kapaciteta, sredstava i novca“, izjavio je pokrajinski sekretar Galić.\nDr Danica Grujičić, načelnica Odeljenja za neuroonkologiju Kliničkog centra Srbije, rekla je za medije da je zdrava životna sredina 60 odsto zdravlja, a da odlaganje opasnog otpada može da ostavi velike posledice.\n„Postoji, na primer, kancerogeni otpad koji ide u vazduh i deluje u trenutku, a imate i one koji prodiru od vode i prave velika oštećenja.\nNažalost, mi nismo vaspitani ni naučeni da poštujemo životnu sredinu i da je čuvamo. To mora pod hitno da se promeni“, apelovala je dr Grujičić.\nDok se čeka da do kraja nedelje budu gotove hemijske analize nađenog otpada, javnost se pita kako je moguće da nadomak drugog najvećeg grada u Srbiji bude nezakonito lagerovane otrovne materije koje direktno mogu ugroziti zdravlje stanovništva.\nPrema prvim, zasad i dalje nezvaničnim pretpostavkama, većinu opasnog otpada koji je nađen čine mazutni otpad, te otpad od prerade ulja i tečnog goriva.\nTretiranje takvog otpada je veoma skup proces koji može odobriti samo resorno republičko ministarstvo.\nIz budžeta 15 milijardi evra\nNedavno je Siniša Mitrović, direktor Centra za zaštitu životne sredine Privredne komore Srbije, upozorio da Srbija i dalje nema Centar za opasan otpad, zbog čega svojoj industriji „fakturiše“ u proseku 1,5 do tri evra po kilogramu na ime troškova zbrinjavanja takvog otpada u zemljama EU.\nNa drugoj strani, za dve godine Srbija više neće moći da izvozi opasan otpad u zemlje EU.\nOnespokojavajući podatak je i taj da je Beograd jedan od retkih glavnih evropskih gradova koji nema postrojenje za reciklažu otpadnih voda.\nDržava će morati da izdvoji pet milijardi evra za prečišćavanje otpadnih voda i još deset milijardi za vazduh, sanaciju postojećih zagađenja i istorijskih otpad.\nTako ne iznenađuje prognoza samog ministra Trivana kada kaže da je moguće da država reši problem komunalnog i opasnog otpada tek za dve decenije.\nSrbija evropska deponija\nNikola Aleksić iz Ekološkog pokreta Novog Sada kaže da samo neupućene može da iznenadi ovo poslednje otkriće.\n„Ova vest je samo vrh ledenog brega i svega što je već uvezeno i zakopano u Srbiji. Svaki dan očekujemo vesti i o pronalasku nuklearnog otpada smeštenog u nekom lagumu, dok se vrše pritisci da se Fruška gora proglasi najidealnijom lokacijom u Srbiji za smeštaj evropskog nuklearnog otpada, što smo već jednom sprečili javnim iznošenjem navedenih planova“, tvrdi Aleksić.\nOn kaže da je svaka Vlada Srbije od 2000. godine znala da je Srbija izabrana da postane „evropska deponija hemijskog i nuklearnog otpada i prljavih tehnologija“, da je ta odluka doneta još pre bombardovanja SRJ 1999. godine i da su na to srpske vlasti pristajale „bez protivljenja, zbog ličnih materijalnih i političkih interesa“.\nPo otkrivanju otpada, uhapšen je Jovica Stepanov, vlasnik firme Step trans, koja je zakupila lokaciju bivše fabrike Hemijske industrije Novi Sad.\nOn će biti izveden pred tužioca, a ministar Goran Trivan smatra da je najvažnije utvrditi odakle je taj otpad dospeo tamo gde nikako ne bi smeo da se nalazi.\nPodsećamo da je i Zoran Marković, vlasnik firme Nitor trans, koja je lagerovala otrovni otpad kraj Obrenovca, takođe uhapšen, ali javnost još nije obaveštena ko je izdao nalog za odlaganje tog otpada i odakle potiče.\nZbog nedostatka informacija i sporih istraga, javnost ukazuje i na opasnost da se otrovni otpad uvozi i da neko dobro zarađuje zagađujući životnu sredinu i trujući narod u Srbiji.


Izvor: RTS, 09.Dec.2019, 18:32\nPre tačno 15 godina Trejsi Mekgrejdi ušao je u istoriju NBA lige kao igrač koji je postigao 13 poena za samo 35 sekundi, čime je doneo veliki preokret svom Hjustonu i pobedu protiv San Antonija.\nMnogi Trejsija Mekgrejdija smatraju za jednog od najboljih košarkaša u istoriji NBA lige, o tome mogu da se vode diskusije. Ali, kada je u pitanju >> Pročitaj celu vest na sajtu RTS << ono što je uradio pre 15 godina protiv San Antonija, nedoumice nema – Ti-Mek je ušao u legendu.\nTog 9. decembra 2004. godine San Antonio je došao u Hjuston na ko zna koji u nizu teksaških derbija. Sparsi su na 35 sekundi do kraja imali osam poena prednosti (76:68), a onda je usledila jedna od najneverovatnijih završnica u istoriji košarke (zaboravićemo, ako možemo, na trenutak duel Jugoslavije i SSSR-a iz 1986. godine).\nMekgrejdi je za 35 sekundi postigao 13 poena (četiri trojke, plus dodatno slobodno bacanje) i okrenuo rezultat na 81:80, kojim je i završena utakmica.\nTi-Mek je karijeru završio sa više od 18.000 postignutih poena (skoro 20 prosečno po utakmici), a simultanka protiv San Antonija sigurno je doprinela da svoje mesto nađe u košarkaškoj Kući slavnih.\nKurir: LUDA NOĆ NEMANJE BJELICE: Srbin izjednačio REKORD KARIJERE i srušio Dalas (VIDEO)\nRTS: "Moša" Bogdana i Bjelice, majstorija za pobedu u Dalasu\nRadio Televizija Vojvodine: Bjelica ubacio 30 poena za pobedu Sakramenta protiv Dalasa (VIDEO)\nRTS: Luka Dončić pretekao Džordana


13-08-2019 16:50 Srbija Politika\nOdlazeći premijer privremenih prištinskih institucija Ramuš Haradinaj napisao je danas da se oseća počastvovanim nakon što je dobio pismo zahvalnicu od nove predsednice Evropske komisije Ursule fon der Lajen za čestitku koju je uputio zbog njenog izbora.\nU svom postu na Fejsbuku Haradinaj je ponovio stav da bi dijalog između Beograda i Prištine trebalo bezuslovno da se nastavi dok se u "postojećim granicama ne postigne dogovor o međusobnom priznavanju".\n- Čast mi je što sam primio pismo predsednice Evropske unije Ursula fon der Lajen povodom moje čestitke za njen izbor na mesto predsednice EK. Kroz ovo pismo izabrani predsednik Evropske komisije potvrđuje da će Zapadni Balkan biti u fokus predsednika i da zajedno gradimo budućnost - napisao je Haradinaj.\n- Kao što sam rekao u svojoj čestitki, imam potpuno poverenje da će Evropska unija pod njenim vođstvom vratiti Kosovo u pravilnu dinamiku evropskih integracija. Pozdravljamo stav gospođe fon der Lajen, da imamo zajedničku istoriju i budućnost i da smo spremni zajedno da prevaziđemo izazove - rekao je Haradinaj.\nHaradinaj je rekao da dijalog treba bezuslovno da se nastavi sve dok se ne postigne dogovor o međusobnom priznavanju u okviru postojećih granica.\n- Naš stav je već jasan: dijalog između Kosova i Srbije trebalo bi da se bezuslovno nastavi sve dok se ne postigne dogovor o međusobnom priznavanju postojećih granica i verujem da će se Evropska unija razmotriti uzroke blokade dijaloga i intenzivirati napore, izbegavajući teme, poput razmene teritorija koje vode do destabilizacije našeg regiona - napisao je Haradinaj.\nAlbanci neće da sprovedu odluku US i vrate zemlju manastiru Dečani! Više o tome OVDE.


Druga najbolja startup ideja studenata iz našeg grada – Portal RTPV\n620 novih slučajeva koronavirusa, 12 u Pljevljima\nNaslovna / Vijesti / Društvo / Druga najbolja startup ideja studenata iz našeg grada\nDragana Đurišić 9. Juna 2020.\tDruštvo Ostavite komentar 205 pregledi\nPljevljaci, studenti Elektrotehničkog fakulteta na finalnom takmičenju Startup akademija Elektrotehničkog fakulteta osvojili su drugu nagradu. Na takmičenju su se prestavili sa idejom automatizovane saksije “Orhis”. Cilj akademije je da se studentima pruži dodatna vrijednost u oblasti startup ekosistema – umijeće pokretanja sopstvenog biznisa i kreiranja novih grana u ekonomiji Crne Gore.\nBoris Jovanović, Miloš Jelovac, Luka Manojlović, Ognjen Šubarić i Vladimir Đurišić, ekipa Orhis tima osmislila je inovativno rješenje automatizovanu pametnu saksiju koja pruža kvalitetniji, lakši i zanimljiviji uzgoj biljke.\n“Bilo je neophodno prijaviti ideju koju je trebalo kasnije razraditi, četiri mjeseca uz pomoć mentora. Mi smo se odlučili za ideju o automatizovanoj saksiji za uzgoj kućnog bilja.”, kaže iz tima “Orhis”, Boris Jovanović.\nPrije par mjeseci u Jutarnjem programu ideju nam je predstavio Luka Manojlović.\nNa pitanje koji je bio osnovni kriterijum zbog kog ste osvojili dugu nagradu, Boris navodi: „Zbog činjenice da smo realizovali prototip naše ideje, dakle imali smo proizvod koji smo predstavili žiriju i dokazali njegovu funkcionalnost. Mislim da je to jedan od ključnih faktora koji je doprinio osvajanju nagrade.“, objašnjava Jovanović.\nKroz program Bust me up ovaj tim ušao je u šest timova koji će dobiti finansijsku i mentorsku podršku.\n„Svakako da planiramo nastavak realizacije ideje. Već je u toku, kroz program Boost me up imamo neke radionice, sada smo u fazi nekih modifikacija koje radimo na već izrađenom prototipu.“, dodaje Jovanović.\nMentor tima „Orhis“ bio je dr Đuro Stojanović. Takmičenje predstavlja završnu fazu četvoromjesečne akademije tokom koje su student imali priliku da sarađuju sa mentorima i razrađuju inovativne startup ideje u pravcu pokretanja sopstvenog biznisa.\nO Dragana Đurišić\nPredhodno UP: Vozite oprezno\nSledeće Danas potpisivanje Ugovora o ekološkoj rekonstrukciji Termoelektrane\nŠefica Kancelarije Svjetske zdravstvene organizacije (SZO) u Crnoj Gori Mina Brajović kazala je da će …


"NCR" отвара још 1.500 радних места у наредне три године - Va1.info\nNaslovna/Vesti/„NCR“ otvara još 1.500 radnih mesta u naredne tri godine\nPredsednik Vlade Republike Srbije Aleksandar Vučić prisustvovao je danas potpisivanju ugovora sa američkom kompanijom „NCR“, koja će u Srbiji otvoriti još 1.500 radnih mesta u naredne tri godine.\nUgovor između Ministarstva privrede Vlade Srbije i kompanije „NCR“ o dodeli sredstava podsticaja za investicioni projekat „NCR Kampus – proširenje i konsolidacija poslovanja „NCR“ u Republici Srbiji“ potpisali su ministar privrede Goran Knežević i generalni direktor „NCR“ za Srbiju Vladan Živanović.\nVučić, koji je pre potpisivanja ugovora i konferencije za novinare u Vladi Srbije održao je sastanak sa menadžmentom ove američke kompanije, rekao je da je srećan što je „NCR“ u Srbiji, a posebno što je danas ovde izvršni direktor te kompanije Vilijam Nuti.\nPosao za hiljadu ipo uglavnom mladih i visokoobrazovanih ljudi, posao u kompaniji u kojoj bruto plate u proseku iznose približno hiljadu evra, i mogućnost da dalje uče i napreduju, velika je vest za našu zemlju, poručio je premijer.\nValjevci u čast Mikija Jevremovića (Foto Galerija)\nOdgovorna politika Srbije kao faktora stabilnosti na zapadnom Balkanu


Otkriveno ko je bio "ZA", a ko "PROTIV" Srbije na sednici SB UN! EVO KO JE STAO NA STRANU SRBIJE... | Vestinet.rs\nPočetna TEMA DANA\tOtkriveno ko je bio „ZA“, a ko „PROTIV“ Srbije na sednici SB UN! EVO KO JE STAO NA STRANU SRBIJE…\nOtkriveno ko je bio „ZA“, a ko „PROTIV“ Srbije na sednici SB UN! EVO KO JE STAO NA STRANU SRBIJE…\nČlanice SB iznele različite ocene situacije na Kosovu. Zapadne sile predložile ukidanje Unmika. Rusija i još neke zemlje se tome protive, a Kina naglašava značaj Rezolucije 1244.\nPredstavnik Rusije u sredu, tokom rasprave o Kosovu, istakao je da se potpuno slaže sa ocenama šefa srpske diplomatije Ivice Dačića, ukazavši da na Kosovu postoje ozbiljni i duboki problemi koji zahtevaju hitno rešavanje.\n„Priče nekih o idealnoj situaciji na Kosovu na nas ne ostavljaju nikakav utisak“, rekao je ruski predstavnik, dodavši da šest godina od potpisivanja Briselskog sporazuma nije forimirana Zajednica srpskih opština, da Priština blokira proces, a da je Beograd ispunio sve obaveze.\nKako je ukazao, čim su nedavno iz Beograda stigli predlozi za rešenje kosovskog pitanja, albanska strana je to iskoristila za provokacije i pretenzije na jug centralne Srbije, a u red provokacija spada i odluka o dodatnom porezu na robu iz Srbije i BiH, koja predstavlja kršenje dogovora Cefta.\nPrema rečima ruskog predstavnika, situacija na Kosovu je zabrinjavajuća, a eventualno ponovno izbijanje sukoba imalo bi katastrofalne posledice po ceo region.\nOcenio je da ponašanje Prištine tokom posete predsednika Srbije Kosovu i odlazak kosovskog predsednika Hašima Tačija na Gazivode nisu ništa drugo do provokacije, a upad naoružanioh snaga na sever Kosova kršenje svih postojećih sporazuma.\nOsvrnuo se i na planove Prištine za transformaciju KPS u oružane snage, navodeći da tako nešto predstavlja kršenje Rezolucije 1244. „Priština već kaže da će jedan garnizon ići na sever, a to je put u konflikt“, rekao je ruski predstavnik, ukazujući i da Specijani sud za zločine nekadašnje OVK nije još počeo da radi.\nKonačno rešenje mora biti obostrano prihvatljivo i imati međunarodno pravnu formu i podršku međunarodne zajednice, rekao je ruski diplomata i istakao da sednice Saveta bezbednosti posvećene Kosovu ne treba da se proredjuju i da pažnja UN prema Kosovu ne sme da se smanjuje.\nKina poštuje teritorijalni integritet i suverenitet Srbije, poručio je ambasador te zemlje koja ovog meseca predsedava SB UN. On je rekao da Peking pozdravlja posvećenost Beograda i Prištine za normalizaciju dijaloga i poziva na primenu postignutih sporazuma.\nAmbasadorka Velike Britanije u UN rekla je da ta zemlja prepoznaje važnost Unmika u stabilizaciji i pomirenju u postkonfliktnom periodu, ali smatra da se situacija na KiM značajno promenila u odnosu na pre 20 godina zbog čega se ponovo založila za smanjenje učestalosti sednica o radu Unmika, navodeći da bi diskusije u SB UN trebalo da odražavaju realnost na terenu.\nOna je dodala da je Velika Britanija „jasno stavila do znanja da će održati sastanak o Kosovu u SB UN, ako se postigne napretak u procesu normalizacije“. „Nažalost, nije bilo napretka. Umesto toga srpska vlada je organizovala protest ispred naše ambasade u Beogradu, što nije odgovarajući način obavljanja diplomatske misije“, rekla je ambasadorka.\nTakođe, založila se za prijem Kosova u Interpol na generalnoj skupštini tog tela narodne nedelje. Ona je naglasila da Velika Britanija podstiče Beograd i Prištinu da postignu napredak u dolaženju do održivog rešenja u dijalogu u kojem posreduje EU.\nPredstavnik SAD u UN rekao je da je „sada vreme za obe strane da budu fleksibilne da bi se postigao kompromis“. On je dodao da će SAD podržati razgovore na svaki mogući način, kao i da će „ozbiljno razmotriti“ svaki dogovor koji je trajan i primenljiv „u obe zemlje“ i podstiče stabilnost.\n„Uzajamno priznanje i normalizacija odnosa Kosova i Srbije su budućnost. Sve strane će imati korist od priznavanja te realnosti i njenog prihvatanj“, rekao je predstavnik SAD. Govoreći o budućnosti rada Unmika, on je rekao da smatra da je misija UN ispunila svoju svrhu i da bi je trebalo smanjiti.\nDodao je i da SAD podržavaju postepenu i transparetnu transformaciju kosovskih bezbednosnih snaga u multietničku vojsku, koja će biti deo NATO-a.\n„Snažno podržavamo članstvo Kosova u svim relevantnim medjunarodnim organizacijama, uključujući UN i Interpol“, rekao je američki predstavnik.\nPredstavnik Holandije je podržao dijalog koji se vodi u Briselu, ali je istakao da je vreme da se prizna napredak koje je Kosovo načinilo. Smatra da je trenutna situacija na Kosovu takva da omogućava da se prorede sednice na dva puta godišnje, a takodje i izveštaji generalnog sekretara, kao i da se smanji Misija UN na Kosovu.\nPredstavnica Poljske je rekla da njena zemlja prati situaciju na Kosovu i ocenila da je situacija mirna, tako da nema razloga za ovakvu učestalost sednica SB UN. Predstavnik Obale Slonovače smatra da je neophodno formiranje ZSO i nastavak dijaloga pod okriljem EU, kako bi se načinio suštinski napredak s ciljem postizanja rešenja kosovskog pitanja i pomirenja nacionalnih zajednica.\nPredstavnica Francuske pozdravlja napore koje je uložio Unmik, ali je ukazala da se njegova funkcija mora redefinisati imajući u vidu situaciju na terenu. Normalizacija odnosa zavisi od dijaloga dva lidera pod okriljem EU, pozdravljamo napore visoke predstavnice Federike Mogerini, koja poziva obe strane da pokažu spremnsot za kompromis i političku volju za postizanje sporazuma, što će i Prištini i Beogradu omoguhiti napredak ka EU i stabilnost regiona.\nEkvatorijalna Gvineja apeluje na dve strane da nastave dijalog i ističe da eventualni sporazum mora biti u skladu s medjunarodnim pravom, a rešenje prihvatljivo za obe strane. Dodatni porez na robu iz Srbije koji je uvela Priština potkopava regionalnu saradnju i poverenje, smatra predstavnica te zemlje.\nDiplomatski predstavnik Švedske ocenio je da su preduzeti važni koraci u normalizaciji odnosa Beograda i Prištine, naglasivši da je za stabilnost celog regiona, važno što pre postići obavezujući sporazum.\nŠvedska, istakao je, podržava članstvo Kosova u medjunarodnim organizacijana. Švedski ambasador pozvao je na strateško preispitivanje misije UN, proredjivanje sednica SB UN i dva izveštaja generalnog sekretara UN godišnje.\nAmbasadorka Etiopije istakla je da ta zemlja podržava suverenitet i teritorijalni integritet Srbije. Pozdravila je dijalog Beograda i Prištine uz posredovanje EU, ističući da Etiopija ohrabruje obe strane da pronadje uzajamno prihvatljivo rešenje. Izrazila je zabrinutost zbog „slabog napretka“ kada je reč o uspostavljanju ZSO i primeni drugih dogovora i pozvala obe strane da se uzdrže od poteza koji izazivaju tenzije.\nOn je takođe zatražio od prištinskih vlasti da ispoštuju ono što je dogovoreno i dopuste osnivanje Zajednice srpskih opština u skladu s Briselskim sporazumom. Istakao je i da je formiranje vojske Kosova suprotno Rezoluciji1244 i medjunarodnom pravu.\nPredstavnik Perua pozvao je na poštovanje Briselskog sporazuma i poručio da se nedavni pravni sporazumi po pitanju vojske Kosova moraju temeljno ispitati i sa stanovšta šta bi njeno formiranje značilo za mir na Balkanu. Oba južnoamerička predstavnika pohvalila su rad Unmika.


srbijasport.net - Vesti - Srpske lige - Trener Todorović: Neće biti isto\nSreda, 15.07.2020 13:26\n25.05.2020 Branko Stojkovski\nProteklih dana. na održanoj sednici Izvršnog odbora kluba gde je bilo prisutno svih jedanaest članova na čelu sa Goranom Janjovićem podneli su ostavke na funkcijama u klubu i zakazana je Skupština kluba koja će se održati 01.jula u Sportskom Savezu Pančeva. Fudbaleri srpskoligaša Dinamo 1945 koji su na odmoru zbog prekida sezone zatekla ih je trenutna vest i situacija, a trener Žarko Todorović je rekao:\n-„ Iznenađeni smo sa sadašnjom situacijom u klubu i ostavkama i moram da istaknem da posle osam godina rada bili su vidljivi rezultata rada predsednika Janjovića i uprave kluba. Klub je pre njihovog dolaska bio pred gašenjem i sada posle njihovih odluka da se povuku ponovo smo na početku i sa većim problemima.“-\nSkupština kluba je zakazana za ponedeljak 01.jula.\n-„U narednim danima do održavanja Skupštine kluba biće mnogo jasnija slika šta i kako dalje, ali sigurno je da neće više biti isto. U proteklom periodu dosta ljudi i trenera je dalo sebe i svoj trud da klub vratimo tamo gde mu je mesto, ali posle ovoga ne znam kako će sve biti. Pored dobrih rezultata na fudbalskom planu dosta toga je urađeno na sređivanju stadiona i objekata koji su sada u vlasništvu grada.“- kaže Todorović.\nKad je bilo uvek teško tri puta ste se vraćali na klupi „brzog voza“ i postizali dobre rezultate.\n-„Pa ispada tako uvek sam imao ulogu spasitelja i mislim da sam uvek opravdao poverenje čelnika kluba. Tako je bilo i sada napravilo smo jesenac preuzeo sam ekipu u četvrtom kolu i postigli odlične rezultate i bili na četvrtom mestu tabele. Moram da napomenem da u klubu treniraju preko 300 dece i imaju uslove koje ima malo klubova u našoj zemlji i oni su velika budućnost kluba.“-\nDa li ostajete u klubu, jer ima već poziva na vašoj adresi da promenite sredinu.\n-„Nije trenutak o tome razgovarati niti razmišljati u tom smeru, sačekaću Skupštinu kluba i videti kakvi su planovi za budućnost. Ima nekoliko poziva, ali ponavljam u ovom trenutku na prvom mestu je moj sadašnji klub i naravno da bih želio da nastavimo saradnju. Videću posle formiranja nove uprave,ako mi ponudi poverenje i kakve su ambicije kluba.“- kaže Todorović.\nNa kraju razgovora Todorović je istakao i rekao:\n-„Što se tiče fudbalera stalno smo u kontaktu i niko nije izrazio želju za odlazak. O početku priprema i okupljanju još ne mogu ništa reći, dok se ne reši pitanje ko će doći i predvoditi klub. Imamo kvalitetan tim i dosta mladih igrača koji su pred vratima prvog tima tako da što se tiče sastava kostur ekipe ostaće na okupu.“-\nTrener Žarko Todorović( FK Dinamo 1945)\nNapadač Nikola Furtula kraj Tise traži povratak na veliku...\nJedinstvo iz Vlajkovca do istorijskog uspeha i plasmana u...


Drustvo - datum: 2017-08-23 U DRŽAVNOJ UPRAVI ZVANIČNO POČELI DA RADE NAKON GODIŠNJEG ODMORA\nPejović i Darmanović Na posao nijesu došla dva ministra U kabinetima u Vladi juče nijesu bili ministri Srđan Darmanović i Aleksandar Andrija Pejović Iz kabineta predsjednika Vlade, Duška Markovića, u telefonskom razgovoru saopšteno nam je da ne mogu odgovoriti da li je premijer na poslu\nGodišnji odmori u Vladi zvanično su završeni, a juče u kabinetima nijesu bila dva ministra. Na radnom mjestu nijesu bili ministri vanjskih poslova i evropskih integracija, Srđan Darmanović i Aleksandar Andrija Pejović. U kabinetima Darmanovića i Pejovića kazali su nam da su oni van države, odnosno da su fizički van Podgorice.\nOstali ministri su u trenutku kada smo pozvali njihove kabinete, kako tvrde njihovi službenici, bili na sastanku uglavnom u Vladi na sjednici Komisije za ekonomsku politiku (KEP). Iz kabineta predsjednika Vlade, Duška Markovića, u telefonskom razgovoru saopšteno nam je da ne mogu odgovoriti da li je premijer na poslu.\nIz Vlade je ranije saopšteno da ministarstva i drugi organi uprave ove godine odmor koriste u skladu sa Zaključkom Vlade i to od 31. jula do 21. avgusta. Ministri i starješine organa uprave bili su u obavezi da sačine plan korišćenja odmora, kojim će omogućiti kontinuitet u radu ministarstava, odnosno organa uprave.\nU Ministarstvu pravde kazali su nam da je ministar Zoran Pažin na poslu, ali nije bio u kabinetu oko 12 sati kada smo pozvali taj resor. U resoru ekonomije bili su precizni, pa su nas iz pi-ar službe naknadno pozvali i saopštili da je ministarka Dragica Sekulić u trenutku našeg poziva bila na sjednici KEP-a, a da će nakon nje putovati u Šavnik.\nNa „sastanku izvan zgrade” juče u podne je bio i ministar unutrašnjih poslova Mevludin Nuhodžić, kao i njegov kolega iz resora odbrane Predrag Bošković.\nNa sjednici KEP-a, kako tvrde u Vladi, juče su bili i ministri finansija, prosvjete, kulture, saobraćaja i pomorstva, poljoprivrede i ruralnog razvoja, održivog razvoja i turizma, zdravlja, ljudskih prava, rada i socijalnog staranja, javne uprave i sporta – Darko Radunović, Damir Šehović,Janko Ljumović, Osman Nurković, Milutin Simović, Pavle Radulović, Kenan Hrapović, Mehmed Zenka, Kemal Purišić, Suzana Pribilović i Nikola Janović.\nPrije odlaska na odmore razmatran je Izvještaj o realizaciji programa rada Vlade za drugi kvartal u kojem je konstatovano da ministarstva odbrane i javne uprave imaju najlošiji učinak u ostvarivanju obaveza Vlade. Resori nauke, kulture, prosvjete, pravde, evropskih poslova, ljudskih prava i rada i socijalnog staranja ispunili su sve što je izvršna vlast zacrtala u ovom periodu.\nKada se pogleda učinak od početka godine, prema ranijim podacima, najgore rezultate u ispunjavanju ciljeva iz vladinog programa rada za prvih šest mjeseci ostvarili su ministarstva vanjskih poslova, turizma, poljoprivrede, ekonomije, zdravlja, pravde i finansija.M.S.\nDamjanović radila u avgustu bez odmora\nMinistarka nauke Sanja Damjanović saopštila je da je tokom avgusta imala svakodnevne sastanke u CERN-u koji su se ticali organizacije ministarske konferencije, pripreme Deklaracije o namjeri, a koja je u vezi sa Inicijativom za osnivanje naučnog instituta, kao i planiranju naučnog Foruma zemalja Jugoistočne Evrope. Ona navodi da je boravak u Ženevi iskoristila da se, uz pomoć vodećih stručnjaka i kolega iz ove oblasti, definišu dalji koraci u vezi sa realizacijom Inicijative za osnivanje međunarodnog instituta za održive tehnologije na prostoru Jugoistočne Evrope, kao i drugi mehanizmi podrške razvoja naučne politike u Crnoj Gori.\n– Drago mi je da imam priliku da najavim da je, zahvaljujući podršci generalne direktorice CERN-a Fabiole Đanoti, u planu održavanje sastanka resornih ministara regiona Jugoistočne Evrope u oktobru, upravo u CERN-u, a što predstavlja presedan u dosadašnjoj praksi ove eminentne naučnoistraživačke institucije. Cilj ministarskog sastanka je potpisivanje Deklaracije o namjeri kako bi inicijativa postala regionalni projekat. Takođe, prije ministarskog sastanka, zakazano je održavanje pripremnog sastanka u Crnoj Gori 8. septembra, na kojem će učestvovati predstavnici ministarstava regiona kako bi se uskladio tekst deklaracije. Inicijativa već dobija ozbiljan okvir, a dvije grupe naučnih eksperata, koji su ujedno članovi međunarodnih komisija, trenutno rade na pripremi tehničke specifikacije, koja će biti predstavljena krajem oktobra. Zajedno sa tvorcem inicijative profesorom Hervigom Šoperom boraviću u službenoj posjeti Institutu UNESKO-a, IAEA i Vlade Italije „Abdus Salam ICTP” u Trstu 28. i 29. avgusta, na poziv direktora prof. Kuevedo Fernandoa, a u cilju obezbjeđivanja podrške Inicijativi za osnivanje instituta. Upravo je ICTP institut ponudio da bude domaćin naučnog Foruma zemalja Jugoistočne Evrope, a što predstavlja veliki značaj za inicijativu i njen budući razvoj. Tokom sastanka u Trstu razmatraće se i detalji u vezi sa organizacijom ovog foruma – kazala je za „Dan» Damjanović.


Tramp: Bio sam sarkastičan, htio sam da vidim šta će se dogoditi - BIGportal.ba\nTramp: Bio sam sarkastičan, htio sam da vidim šta će se dogoditi\n25 Aprila, 2020 25 Aprila, 2020 0376\nAmerički predsjednik Donald Tramp rekao je da je bio sarkastičan kad je predložio da se korona virus liječi ubrizgavanjem sredstava za dezinfekciju bolesnicima, što je izazvalo lavinu zgražanja i osuda zdravstvene zajednice širom svijeta.\nTramp je na press konferenciji u Bijeloj kući u četvrtak rekao kako bi bilo “zanimljivo” istražiti može li dezinficijens ubiti virus u organizmu kao što ga ubija vani.\nNaučna zajednica i brojni stručnjaci optužili su ga da su njegove izjave “opasne”.\n“Bilo je to sarkastično pitanje novinarima poput vas, samo da vidim šta će se dogoditi”, rekao je Tramp nakon svega predstavnicima medija.\nNjegove riječi u četvrtak bile su upućene doktorici Debori Birks, koja koordiniše predsjednikovu radnu grupu za korona virus, a koja nimalo nije stekla utisak da se radi o sarkazmu, nego je djelovala šokirana i pravila se kao da Trampa ne poznaje.\nI američki mediji pišu u petak da ništa u Trampovom tonu ili govoru tijela nije upućivalo da je sarkastičan, prenosi “Radiosarajevo.ba”.\nNakon što su ga novinari u petak nekoliko puta to pitali, Tramp je kazao da ne podstiče ljude da konzumiraju sredstva za dezinfekciju.\nBiH mjerama izbjegla neželjeni scenario, ali šta dalje?!\nPetomjesečna beba preminula od virusa korona\nBanjaluka: Uhapšena tri lica\nM. 29 Jula, 2021 29 Jula, 2021\nLideri partija u Srpskoj saglasni: Ne prihvataju nametnuti zakon o zabrani negiranja genocida\nNjemačka: Prevrnuo se autobus pun putnika, više helikoptera spašava povrijeđene\nParis Hilton opovrgnula glasine o trudnoći\nProblemi na koži lica otkrivaju koja vam hrana ne odgovara


Kružna raskrsnica kod "Lesnine" teče po planu, biće gotova u septembru | Glas Banja Luke - Nezavisni online magazin\nKružna raskrsnica kod “Lesnine” teče po planu, biće gotova u septembru\nBANJA LUKA, 07. maja – Izgradnja kružne raskrsnice na ukrštanju magistralnog puta M4 u Ulici knjaza Miloša s ulicama Ivana Gorana Kovačića i Braće Pišteljića kod “Lesnine” odvija se predviđenom dinamikom i već su postavljeni ivičnjaci izlivnih i ulivnih kolovoznih traka, rekli su u “Putevima RS”, koji finansiraju ovaj projekat.\n“Trenutno se vrši struganje starog sloja asfalta te rješavanje odvodnje vode sa kolovoza. Nakon toga izvođač radova će asfaltirati ulivne i izlivne kolovozne trake”, pojasnili su u “Putevima RS”.\nPodsjećamo, kružna raskrsnica kod “Lesnine” jedna je od tri planirane koje Gradska uprava radi u saradnji sa “Putevima RS” u nastojanju da se smanje gužve na staroj gradiškoj cesti.\n“Na ovom koridoru izgrađene su kružne raskrsnice kod tržnog centra ‘Delta planet’, kod Rebrovačkog mosta i na istočnom tranzitu te je sada ova saobraćajnica najopterećenija, a ovom raskrsnicom i izgradnjom Ulice Ivana Gorana Kovačića spojićemo istočni i zapadni tranzit i omogućiti bolji i brži protok saobraćaja”, naglasio je Sandić.\nPrethodni članakIduće sedmice počinje sanacija Gradskog mosta\nNaredni članakUKINUTO VANREDNO STANJE: U Srbiji jutros u pet sati završen posljednji policijski čas


Bundesliga spremna za modernizaciju! - Sportske.net\nBundesliga spremna za modernizaciju!\nNemačka fudbalska Bundesliga saopštila je danas da će od naredne sezone biti spremna da koristi video tehnologiju, koja će pomoći oko donošenja ispravnih odluka u spornim situacijama.\nMeđunarodni odbor fudbalskih asocijacija (IFAB), tela koje je odgovorno za fudbalska pravila, trenutno s vodećim ligama Evrope radi na uvođenju video sudija (VARs), koji će najverovatnije biti korišćeni i na Svetskom prvenstvu u Rusiji 2018. godine.\nSvetska fudbalska federacija (Fifa) video sudije želi da koristi samo u četiri situacije - kada bi trebalo da se proveri da li je lopta prešla gol liniju, u spornim situacijama oko dosuđenih jedanaesteraca, odnosno da se proveri da li je fudbaler zasluženo dobio crveni karton i u slučajevima slučajne zamene identiteta.\nBundesliga će naredne godine početi u avgustu, a u saopštenju se navodi da će video sudije biti smeštene na jednoj lokaciji na dan utakmica, poput video sudija u košarkaškoj NBA ligi i američkoj bejzbol ligi (MLB).\nPočetkom sledeće godine IFAB će doneti odluku da li će video sudija biti korišćen na Mundijalu u Rusiji.\nNa Svetskom prvenstvu u Rusiji video sudije će najverovatnije biti stacionirane na stadionu i biće podrška svakom glavnom arbitru na utakmici.


Znate li kako izgleda “skimer“ na bankomatu (FOTO) @ Cafe.ba\nVi bi se seksali, a on neće? Za 10 sekundi nestalo je istovremeno 19 zgrada Vakuum presu Zvjezdana Višta iz Doboja kupila i Deluje kao sasvim obično drveće, ali ako pogledate Znate li kako izgleda “skimer“ na bankomatu (FOTO) Bosna i Hercegovina\nIzvor: Cafe.ba / Srna 22.06.2016 u 15:36 h\nNakon jučerašnje informacije da je policija s bankomata u Bijeljini izuzela “skimer“, koji služi za skidanje podataka s magnetne trake-kartice, građani su dodatno na oprezu prilikom podizanja novca sa bankovnih automata.\nCrnadak: Odbijanje dostavljanja mog pisma udar na BiHIzetbegović: Crnadak zloupotrebljava položaj ministraMektić: BiH se ne može graditi sa Izetbegovićem koji patološki mrzi Međutim, mnogo je onih koji ovaj opasni dodatak na bankomatu nikada nisu videli i ne bi ga ni mogli uočiti sve i da naiđu na njega,\nFotografije ispod pokazuju kako izgleda skimer koji se uglavi na mesto gde se ubacuuje kartica, te obratite pažnju pre nego što počnete unositi podatke u bankomat i ukoliko primetite nešto slično što budi sumnju, odmah prijavite policiji i odgovornim licima u banci.\nPodsećamo, skimer u Bijeljini je otkriven nakon što je jedan od stanovnika 18. juna tamošnjoj policijskoj stanici prijavio da je na bankomatu NLB Razvojne banke u Bijeljini postavljen skimer, koji je izuzet nakon uviđaja.\nO ovom slučaju obavešteno je i postupajuće tužilaštvo u Bijeljini, a u toku je istraga.\nS obzirom da počinioci ovog nedozvoljenog dela još nisu otkriveni, građanima se preporučuje oprez.


Nagrada festivala “Dani Sarajeva” - Inicijativa mladih za ljudska prava - Peščanik\nNagradu festivala “Dani Sarajeva” za 2011. godinu dobili su Jugoslovensko dramsko pozorište i upravnik tog pozorišta, Branko Cvejić. Nagrada se dodeljuje pojedincima i institucijama iz Beograda za doprinos jačanju saradnje Beograda i Sarajeva. Nagrada je uručena 4. maja u 20 časova na velikoj sceni JDP-a, pred početak predstave Mostarskog teatra mladih “Usamljeni zapad”, u režiji Selme Spahić. Prethodne godine ovu nagradu dobila je dramaturškinja Borka Pavićević, direktorka Centra za kulturnu dekontaminaciju.\nJugoslovensko dramsko pozorište dugi niz godina ima uspešnu saradnju sa pozorištima i drugim institucijama iz Sarajeva. Ta saradnja je ostvarena u delikatnom političkom trenutku, i nije joj samo bio cilj uspostavljanje odnosa i balansiranje političkih izazova, već i iskreno otvaranje bolnih problema u odnosima dva grada. Na scenama ovog pozorišta, u redovnom repertoaru igraju se predstave bosanskohercegovačkog reditelja Dina Mustafića, koji se bavio upravo fenomenima prošlosti i jugoslovenskog nasleđa. Ovi komadi su hrabro otvorili prostor za dijalog i proces suočavanja sa prošlošću.\nPored toga, postavljanjem komada “Elijahova stolica”, sarajevskog pisca Igora Štiksa, u režiji Borisa Lješevića, JDP je nastavio da preispituje pitanja odgovornosti i ratnog nasleđa. U produkcionim okvirima, koji su veoma teški u čitavoj regiji, JDP je stvorio prostor i za rad sarajevskih glumaca Ermina Brava i Maje Izetbegović, koji igraju u predstavama koje su na redovnom repertoaru. Od nastanka festivala Dani Sarajeva JDP je svoja vrata otvorio za festivalske programe. U prethodnih pet godina na scenama JDP odigrano je dvadesetak predstava koje su gostovale iz Sarajeva ili su delo sarajevskih autora.\nUpravnik JDP-a, Branko Cvejić u prethodnoj deceniji je hrabro sprovodio ovakvu politiku pozorišta. Uvek okrenut pozorišnom prostoru, ne jeftinoj političkoj kalkulacij, on je svojim javnim delovanjem doprinosio saradnji dva grada. U vremenu kada je čitav javni prostor ispunjen marketinškim trikovima i realiti kulturom, Cvejić je birao i sa saradnicima producirao važne pozorišne komade koji otvaraju značajna pitanja koja su od suštinskog značaja za promene u odnosu na ratno nasleđe. Bio je pokretač brojnih projekata saradnje između Beograda i Sarajeva, ali ne samo zato što je to put bogatije produkcije, već kao vrednosni i politički stav. Hrabrom odlukom da u JDP ugosti Albanski teatar iz Skoplja sa predstavom “General mrtve vojske”, u režiji sarajevskog reditelja Dina Mustafića, Cvejić je doprineo stvaranju regionalnog kulturnog prostora i otvorio prostor za dalju saradnju u regiji. Posle gotovo trideset godina jedno albansko pozorište igralo je u Beogradu. Pored svega toga, Branko Cvejić je kao ličnost, privatno i profesionalno sledio ona uverenja koja je sprovodio JDP.\nNagrada se dodeljuje kao podstrek JDP i Branku Cvejiću da istraju na putu saradnje između dva grada, ali i jačanju regionalnog kulturnog prostora, što se u slučaju ovogodišnjeg dobitnika gotovo svakodnevno potvrđuje brojnim priznanjima i gostovanjima po zemljama bivše Jugoslavije.


Pedro Sančez, hajde da razgovaramo: Nova katalonska vlada najavljuje nezavisnost od Španije - 02.06.2018, Sputnik Srbija\nNova vlada Katalonije položila je danas zakletvu, a njen lider Kvim Tora poručio je da je posvećen borbi za nezavisnost Katalonije i da želi da uđe u pregovore... 02.06.2018, Sputnik Srbija\n15:17 02.06.2018 (Osveženo: 15:49 02.06.2018)\n© AP Photo / Jordi Bedmar PascualKatalonski lider Kvim Tora\nNova vlada Katalonije položila je danas zakletvu, a njen lider Kvim Tora poručio je da je posvećen borbi za nezavisnost Katalonije i da želi da uđe u pregovore sa novim španskim premijerom Pedrom Sančezom kako bi se okončale tenzije na relaciji Barselona—Madrid.\n20 Maj 2018, 14:44\n„Ova vlada je posvećena stvaranju nezavisne države u obliku republike“, rekao je Tora, nakon što su nacionalisti povratili kontrolu u regionalnoj vladi Katalonije, pošto je novi kabinet položio zakletvu, čime je automatski okončano sedmomesečno direktno upravljanje Madrida tom pokrajinom, prenosi Rojters.\n„Pedro Sančez, hajde da razgovaramo, da obojica preduzmemo rizik, da sednemo za sto i pregovaramo, kao vlada s vladom“, rekao je Tora, navodi AP.\nIstovremeno, lider španskih socijalista Pedro Sančez položio je danas zakletvu u Madridu stupajući na dužnost španskog premijera, u prisustvu kralja Felipea Šestog, dan nakon što je predvodio glasanje o nepoverenju protiv svog prethodnika na čelu vlade, Marijana Rahoja.\nInače, direktno upravljanje španskih centralnih vlasti Katalonijom uspostavljeno je u oktobru, posle neuspelog pokušaja otcepljenja te španske pokrajine.\nU skladu sa vanrednim ovlašćenjima koje je Senat dodelio španskoj centralnoj vladi, visok stepen samouprave koji je Katalonija uživala biće joj vraćen čim formira vladu posle novih izbora.\nKatalonski separatisti su odneli pobedu na izborima u decembru i za regionalnog lidera izabrali Toru.\nKatalonske vlasti su juče najavile novi kabinet sa nešto izmenjenom listom kandidata, na kojoj se nalazi osam muškaraca i šest žena, dok će portparolka biti Elza Artadi, koja će na tom mestu zameniti Hordija Turulju.\nČetiri imena pod istragom\nNa novoj listi ne nalaze se četiri imena koja su pod istragom zbog njihove uloge u pokušaju proglašenja nezavisnosti Katalonije, čime su katalonske vlasti „utrle put“ za Madrid da okonča direktno upravljanje tim španskim regionom, preneo je Rojters.\nTa objava poklopila se sa smenom premijera Marijana Rahoja, koga je zamenio Pedro Sančez, a koji je ranije najavljivao da će pokušati da razgovara sa vladom Katalonije.\nDirektno upravljanje Španije Katalonijom uveo je Rahoj u oktobru, nakon raspuštanja katalonskog parlamenta zbog organizacije referenduma za nezavisnost te španske pokrajine, koji je Vlada proglasila nelegalnim.\nMadrid se obavezao da će vratiti moć upravljanja katalonskoj vladi nakon što se konstituiše i imenuje članove.\nNa prvobitnom spisku katalonskog lidera Kvima Tore, predstavljenom 19. maja, nalazili su se kandidati koji se nalaze u egzilu zbog istrage koja se protiv njih vodi zbog referenduma.


Najromantičniji hoteli na svetu koje možete posetiti za Dan zaljubljenih\nPutovanja - Hoteli\nBroj slika: 9\nOd ispijanja vina u toskanskom selu do avanture širom afričke savane.\nSanjate da Dan zaljubljenih provedete u luksuznom hotelu? Kako ograničenja putovanja probno počinju da se ublažavaju, ta romantična destinacija iz snova bi mogla postati stvarnost.\nOdabrali smo neke od najromantičnijih luksuznih hotela i odmarališta za Dan zaljubljenih, u najlepšem okruženju, kako bismo vam pomogli da 14. februar bude nezaboravan.\nU galeriji vam otkrivamo najromantičnije hotele koje vredi posetiti sa voljenom osobom i uživati u jednostvenom iskustvu koje vam mogu ponuditi.\n« 7 8 9 Pogledajte galeriju 2 3 4 »\nOsetite originalni luksuz ostrva Kapri\nArmani otvara ultraluksuzni hotel u Saudijskoj Arabiji\nPosetite novi hotel u Tulumu gde svaka soba ima pogled na more\nPrvi svemirski hotel gde se luksuz susreće sa pogledom na galaksiju\n11.05.2022 Putovanja - Hoteli\nKivotos Santorini - iznenađujući hotel u kalderi Santorinija\nSa svojom lokacijom u kalderi Imerovigli, Kivotos Santorini je prava oda blagostanju. Kivotos Hotels je smeo, poput revolucionarnog savremenog umetničkog dela - to je i poziv i izazov.\n06.05.2022 Putovanja - Hoteli\nGrace Cafayate: Odmaralište okruženo zadivljujućim pejzažima i vinogradima u Argentini\nAko želite da svoj sledeći odmor imate u posebnom i jedinstvenom hotelu, sa sopstvenim identitetom, umesto u velikom hotelskom lancu, Grace Cafayate u Argentini je jedan od najupečatljivijih primera.\n05.05.2022 Putovanja - Hoteli\nHotel Beau Rivage: Luksuzan boravak u srcu Ženeve\nŽeneva je magično mesto sa svojim snežnim alpskim vrhovima, savršenim znamenitostima i najlepšom obalom jednog od najvećih jezera u Evropi.\n03.05.2022 Putovanja - Hoteli\nVirgin Hotels Edinburgh će ovog leta dočekati prve goste\nVirgin Hotels je najavio da će njihov prvi evropski hotel, Virgin Hotels Edinburgh, biti otvoren 1. juna 2022.\n02.05.2022 Putovanja - Hoteli\nSix Senses Svart u Norveškoj - moderna oda futurizmu i održivosti\nSa rastućom potražnjom za avanturističkim i ekološki osvešćenim putovanjima, Six Senses Svart u Norveškoj će biti prvi energetski pozitivan hotel na svetu.\n30.04.2022 Putovanja - Hoteli\nHotel AMANO Covent Garden će otvoriti svoja vrata u maju\nSmešten u Londonu, hotel AMANO Covent Garden je proslava gradskog života i kulture, u kombinaciji sa izvanrednim dizajnom i konkurentnim cenama za stvaranje nezaboravnih iskustava kako za posetioce ta...\n29.04.2022 Putovanja - Hoteli\nLegendarni hoteli u kojima su najveće holivudske zvezde živele tokom svog života\nOve zvezde su nastavile trend koji su započele legende poput Merilin Monro i Elizabet Tejlor.\n28.04.2022 Putovanja - Hoteli\nŽivite svoju fantaziju: Novi hotel u Madridu "klanja se" modernizmu\nGrupacija Edition Hotels je jedna od najuspešnijih na svetu.\n24.04.2022 Putovanja - Hoteli\nPoklonite sebi odmor u stilu Elizabet Tejlor\nPovodom 90. rođendana pokojne Elizabet Tejlor, Dorchester Collection je najavio partnerstvo sa House of Taylor u čast legendarne zvezde i aktivistkinje.\n17.04.2022 Putovanja - Hoteli\nMarriott otvara prvu luksuznu safari ložu u Africi\nPotpuno novo odmaralište trebalo bi da dočeka goste od 2023.\n16.04.2022 Putovanja - Hoteli\nKuća Đanija Versaćea: najzloglasniji hotel na svetu\nLuksuzna vila u Majami Biču u kojoj je živeo i umro Đani Versaće danas je luksuzni hotel, a jedno noćenje košta oko 1.000 dolara.


Otvorene nove prostorije vrtića\nponedeljak, 07 septembar 2015 12:58\tVesti\nNačelnik Južnobačkog upravnog okruga Zoran Milošević i načelnik školske uprave Jovan Vukčević posetili su danas opštinu Bač, gde su u prisustvu predstavnika lokalne samouprave, prosvetnih radnika i medija svečano otvorili prostorije poredškolske ustanove "Kolibri" . Obraćajući se medijima na konferenciji za štampu predsednik opštine Bač, Dragan Stašević, nije skrivao svoje zadovoljstvo što je nakon nabavke autobusa za prevoz đaka i ovaj posao priveden kraju.\n"Moram da kažem da je vrtić od prvog radnog dana funkcionisao iako su radovi bili u toku, na čemu treba da zavalimo kako izvođaču radova "Slovan progresu", tako i kolektivu predškolske ustanove koji su se potrudili da deca zbog radova ne trpe", rekao je Stašević.\nKako je istakao, sredstva od 13,5 miliona dinara za adaptaciju je obezbedila lokalna samouprava, bez bilo kakvog zaduživanja, isto kao i prilikom nabavke autobusa kada je izdvojeno 23,5 miliona dinara. To pokazuje da mere štednje i odgovoran odnos prema javnim finansijama daje rezultate, rekao je Stašević.\nDa postoji razlog za zadovoljstvo potvrdio je i načelnik Južnobačkog upravnog okruga, Zoran Milošević.\n"Aktivnost koju danas promovišemo je bez primera u južnobačkom okrugu i odgovornost prema deci koja se pokazuje u opštini Bač je primer i za mnogo veće sredine. Posvećenost koju su pokazali zaposleni u vrtiću i osnovnoj školi, kao i izvođač radova i lokalna samouprava dokazuju da se u opštini Bač vodi računa o javnom interesu", rekao je Milošević.


BIA GA PUSTILA NIZ VODU: Kokeza trgovao i oružjem, isplivala nova afera! - Naša Borba\nBIA GA PUSTILA NIZ VODU: Kokeza trgovao i oružjem, isplivala nova afera!\nDominacija firme Prointer, koja se godinama vezivala za Slavišu Kokezu, ne posustaje na državnim tenderima uprkos privođenju i sumnjama u umešanost u pokušaj državnog udara. Od momenta kada je priveden pa do danas, osim od MUP-a i Grada Beograda, Prointer je prema saznanjima Nove dobio poslove i od domaćeg izvoznika oružja, preduzeća Jugoimport SDPR.\nNajveći domaći državni izvoznik oružja ukazao je poverenje firmi Prointer i od nje kupio licencirani softver. Uz taj ugovor ide i posao održavanju istog tog softvera u periodu od godinu dana. Ukupna vrednost dogovorenog posla je nešto više od 60 miliona dinara.\nOdluku o dodeli ugovora potpiseo je 19. marta 2021. direktor SDPR-a Jugoslav Petković.\nZanimljivo je da je posao firmi, koja se godinama vezuje za Slavišu Kokezu, dodeljen nakon što je Kokeza doveden u vezu sa aferom prisluškivanja predsednika države Aleksandra Vučića, zbog čega je privođen i saslušavan.\nSlaviša Kokeza Foto:BETAPHOTO/BRANISLAV BOZIC\nI to nije jedini posao koji su dobile firme koje se povezuju sa bivšim predsednikom FSS poslednjih meseci. U maju je to bio MUP a pre toga Grad Beograd.\nSaradnik Nebojše Stefanovića\nU aferi prisluškivanja, članstvo stranke je targetiralo ministra Nebojšu Stefanovića. On je za sada ostao samo bez pozicije predsednika beogradskog odbora SNS. S druge strane njegovi bliski saradnici nisu tako dobro prošli.\nUpravo Kokeza je važio za Stefanovićevog čoveka.\nU tom kontekstu je dodatno zanimjivo to što je baš firma koja se povezuje sa Kokezom dobila posao od našeg najvećeg državnog izvoznika oružja.\nIstog onog koje je oštećeno zbog privilegovanog položaja privatne firme GIM čiji je saradnik bio upravo otac Nebojše Stefanovića.\nSvakog dana po jedan posao od države\nTo što je Prointer pobedio na još jednom tenderu do pre nekoliko meseci bilo bi potpuno očekivano, jer je reč o firmi koja je bila dominantna na „državnim“ tenderima.\nVažila je za jednu od glavnih firmi na tržištu IT sektora, povezanih sa vladajućom SNS.\nDa nije tako, broj poslova koji su sklopili sa državom bi sigurno bio daleko manji. Koliko je ta firma bila privilegovana, a po svemu sudeći je to i dalje, pokazje istraživanje Insajdera koji je došao do podatka da je Prointer tokom decembra 2016. gotovo svakog radnog dana dobijala jedan posao od države.\nPodsetimo, Kokeza nikada nije bio zvaničnio vlasnik Prointera ali jeste Eurosalona. Danas je na čelu i jedne i druge firme, prema zvaničnim podacima u APR-u, izvesna Ivana Rajić. Obe firme se pak nalaze na istoj adresi na kojoj se nalazi Kokezina firma “Senior tim”.\nPrethodni tekstNAPREDNJACI RASKRINKANI: Vučić i ekipa planiraju bekstvo u Kinu kad izgube vlast, neće stići da UTEKNU!\nSledeći tekstVUČIĆ POSLAO PREDSTAVNIKE: Čeda i Čanak promovišu „genocid“ u Srebrenici!